Zoʻravonlikdan jabrlangan, oʻziga nisbatan zoʻravonlik sodir etilishi xavfi ostida va ijtimoiy jihatdan xavfli ahvolda boʻlgan bolalar hamda ularning oilalariga ijtimoiy xizmatlarni tashkil qilish chora-tadbirlari toʻgʻrisida
(resolution, 2026-06-01)

Oʻzbekiston Respublikasi Prezidentining “2026 — 2030-yillarga moʻljallangan Bolalarni zoʻravonlikning barcha shakllaridan himoya qilish strategiyasini tasdiqlash toʻgʻrisida” 2025-yil 24-dekabrdagi PF-256-son Farmoni ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “2026 — 2030-yillarga moʻljallangan Bolalarni zoʻravonlikning barcha shakllaridan himoya qilish strategiyasini tasdiqlash toʻgʻrisida” 2025-yil 24-dekabrdagi PF-256-son Farmoni bilan Bolalarni qoʻllab-quvvatlash va ijtimoiy integratsiya markazi hamda uning Samarqand, Fargʻona, Xorazm va Buxoro viloyatlarida mintaqaviy boʻlinmalari tashkil etilgani maʼlumot uchun qabul qilinsin. 2. Quyidagilar Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Ijtimoiy himoya milliy agentligi) huzuridagi Bolalarni qoʻllab-quvvatlash va ijtimoiy integratsiya markazi (keyingi oʻrinlarda — Integratsiya markazi) faoliyatining asosiy yoʻnalishlari etib belgilansin: zoʻravonlikdan jabrlangan, oʻziga nisbatan zoʻravonlik sodir etilishi xavfi ostida va ijtimoiy jihatdan xavfli ahvolda boʻlgan bolalarni (keyingi oʻrinlarda — ijtimoiy himoyaga muhtoj bolalar) jamiyatga integratsiya qilish muammolarini oʻrganish hamda ularni hal etishga qaratilgan takliflar ishlab chiqish; ijtimoiy himoyaga muhtoj bolalarning psixoemotsional holati va xulq-atvorini barqarorlashtirish hamda professional tutingan ota-onalarni psixologik-pedagogik qoʻllab-quvvatlashga qaratilgan ijtimoiy, shu jumladan, psixoijtimoiy xizmatlarni tashkil etish; “Mehrli oila” xizmatini tashkil etish, shu jumladan, ushbu xizmatni koʻrsatuvchi mutaxassislarni oʻqitish va muvofiqlashtirib borish; davlat va nodavlat tashkilotlarga ijtimoiy himoyaga muhtoj bolalar va ularning oilalariga ijtimoiy xizmatlar koʻrsatish, shu jumladan, ularga protsessual harakatlarda hamrohlik qilishda metodik yordam koʻrsatish; ijtimoiy himoyaga muhtoj bolalarni va ularning oilalarining ijtimoiy reabilitatsiyasini amalga oshiruvchi mutaxassislarni, professional tutingan oilalarning bilim va koʻnikmalarini oshirish ishlarini tashkil qilish; kichik hajmli ijtimoiy koʻmak markazlari faoliyatini tashkil etish, moliyalashtirish, muvofiqlashtirish, monitoring qilish va metodik qoʻllab-quvvatlash; ijtimoiy himoyaga muhtoj bolalar va ularning oilalariga qisqa va uzoq muddatli, shu jumladan, tunu kun xizmat koʻrsatish jarayoniga yakka tartibdagi tadbirkorlar va yuridik shaxslarni jalb etish hamda mazkur xizmatlar koʻrsatilishini muvofiqlashtirish. 3. Oʻzbekiston Respublikasining “Bolalarni zoʻravonlikning barcha shakllaridan himoya qilish toʻgʻrisida”gi Qonunida zoʻravonlikdan jabrlangan bolani va oʻziga nisbatan zoʻravonlik sodir etilishi xavfi ostida boʻlgan bolani ota-onasidan (ularning biridan) yoki bolani oʻz qaramogʻiga olgan boshqa shaxslardan bolaning hayotiga yoki sogʻligʻiga bevosita tahdid mavjud boʻlganda olib qoʻyish belgilangani maʼlumot uchun qabul qilinsin. 4. Shunday tartib oʻrnatilsinki, unga muvofiq 2026-yil 1-martdan boshlab ijtimoiy himoyaga muhtoj bolalar va ularning oilalari bilan ishlash tizimi quyidagi tartibda amalga oshiriladi: ijtimoiy himoyaga muhtoj bolalar va ularning ota-onalari (ularning oʻrnini bosuvchi shaxslar) haqidagi maʼlumotlar mazkur shaxslarning hayotiy vaziyatini dastlabki baholashdan oʻtkazish natijalari bilan birga Integratsiya markaziga yoki uning mintaqaviy boʻlinmalariga yuboriladi; Integratsiya markazi yoki uning mintaqaviy boʻlinmalari ijtimoiy himoyaga muhtoj bolalar va ularning oilalari uchun “Inson” ijtimoiy xizmatlar markazlari tomonidan ishlab chiqilgan himoya qilish rejasi yoki integratsiya rejasiga muvofiq ijtimoiy xizmatlarni tashkil etadi yoxud ularni vaucher asosida yakka tartibdagi tadbirkorlar yoki yuridik shaxslarga yoʻnaltiradi; ijtimoiy himoyaga muhtoj bolalar va ularning oilalari uchun yakka tartibdagi tadbirkorlar yoki yuridik shaxslar tomonidan qisqa va uzoq muddatli hamda tunu kun koʻrsatiladigan ijtimoiy xizmatlar tashkil etiladi; ijtimoiy himoyaga muhtoj bolalar va ularning oilalaridagi holat “Inson” ijtimoiy xizmatlar markazi tomonidan har oyda monitoring qilinadi. 5. Integratsiya markaziga quyidagi huquqlar berilsin: oʻquv jarayoniga professor-oʻqituvchilarni va soha boʻyicha mutaxassislarni, shuningdek, ijtimoiy himoyaga muhtoj bolalar va ularning oilalariga ijtimoiy xizmatlar koʻrsatishda, zarur hollarda, suitsidolog, psixiatr, reabilitolog va boshqa tor soha mutaxassislarini mehnatiga soatbay haq toʻlagan holda toʻgʻridan-toʻgʻri fuqarolik-huquqiy tusdagi shartnoma asosida jalb etish; ijtimoiy himoyaga muhtoj bolalar va ularning oilalariga, shuningdek, professional tutingan oilalarga ijtimoiy xizmatlarni koʻrsatuvchilar uchun superviziya jarayonlarini tashkil etish, sohaviy tadqiqotlar oʻtkazish va xizmatlar samaradorligini baholash; Ijtimoiy himoya milliy agentligi bilan kelishgan holda xalqaro ekspertlar va mutaxassislarni jalb qilish boʻyicha toʻgʻridan-toʻgʻri shartnomalar tuzish. 6. Quyidagilar: Oʻzbekiston Respublikasi Prezidenti huzuridagi Ijtimoiy himoya milliy agentligi huzuridagi Bolalarni qoʻllab-quvvatlash va ijtimoiy integratsiya markazining tuzilmasi 1-ilovaga muvofiq; Oʻzbekiston Respublikasi Prezidenti huzuridagi Ijtimoiy himoya milliy agentligi huzuridagi Bolalarni qoʻllab-quvvatlash va ijtimoiy integratsiya markazi hamda uning mintaqaviy boʻlinmalarining “International inclusive hub” xalqaro tayanch inklyuziv professional taʼlim markazi xodimlariga tenglashtiriladigan lavozimlari roʻyxati 1a-ilovaga muvofiq; Zoʻravonlikdan jabrlangan, oʻziga nisbatan zoʻravonlik sodir etilishi xavfi ostida va ijtimoiy jihatdan xavfli ahvolda boʻlgan bolalar hamda ularning oilalariga ijtimoiy xizmatlarni tashkil qilish tartibi toʻgʻrisidagi nizom 2-ilovaga muvofiq; Professional tutingan oila toʻgʻrisidagi nizom 3-ilovaga muvofiq; Kichik hajmli ijtimoiy koʻmak markazlari toʻgʻrisidagi nizom 31-ilovaga muvofiq tasdiqlansin. 7. Integratsiya markazi va uning mintaqaviy boʻlinmalarining Davlat budjeti mablagʻlari hisobidan saqlanadigan boshqaruv xodimlarining umumiy belgilangan cheklangan soni 31 nafar etib belgilansin. Ijtimoiy himoya milliy agentligi direktoriga Integratsiya markazining umumiy belgilangan cheklangan soni doirasida uning tuzilmasiga oʻzgartirish kiritish huquqi berilsin. 8. Quyidagilar Integratsiya markazi faoliyatini moliyalashtirish manbalari etib belgilansin: Davlat budjeti mablagʻlari; Ijtimoiy himoya davlat jamgʻarmasi mablagʻlari; jismoniy va yuridik shaxslarning homiylik xayriyalari; xalqaro moliya institutlari va boshqa tashkilotlarning grantlari; qonunchilik hujjatlarida taqiqlanmagan boshqa manbalar. 9. Belgilansinki: a) Integratsiya markazi va uning mintaqaviy boʻlinmalarining mehnatga haq toʻlash miqdorlari va ragʻbatlantirish shartlari Ijtimoiy himoya milliy agentligi muassisligida tashkil etilgan “International inclusive hub” xalqaro tayanch inklyuziv professional taʼlim markaziga tenglashtiriladi. Bunda: Integratsiya markazi va uning mintaqaviy boʻlinmalarida ijtimoiy xizmatlarni tashkil etish va ularni koʻrsatish bilan shugʻullanuvchi rahbar xodimlar, psixologlar, ijtimoiy xodimlar, boʻlim boshliqlari va shuʼba mudirlari, mutaxassislarning lavozim maoshlariga 100 foiz miqdorida, qolgan barcha xodimlarning lavozim maoshlariga 50 foiz miqdorida budjet mablagʻlari hisobidan ustamalar toʻlanadi; Integratsiya markazi va uning mintaqaviy boʻlinmalarining barcha xodimlariga budjetdan tashqari mablagʻlar hisobidan qoʻshimcha har oylik 200 foizgacha oylik mehnatga haq toʻlash jamgʻarmasi miqdorida ustama haqi toʻlanishi mumkin; umumiy ish haqi jamgʻarmasiga nisbatan 15 foiz miqdorida budjet mablagʻlari hisobidan moddiy ragʻbatlantirish maxsus fondi tashkil etiladi; b) Integratsiya markaziga 1 ta xizmat yengil avtotransport vositasini saqlash uchun limit ajratiladi. 10. Ijtimoiy himoya milliy agentligi bir oy muddatda: Integratsiya markazining nizomini tasdiqlash va belgilangan tartibda davlat roʻyxatidan oʻtkazish hamda uni malakali kadrlar bilan taʼminlash; Integratsiya markazini Ijtimoiy himoya milliy agentligi tizimidagi mavjud binolarga tekin foydalanish huquqi asosida joylashtirish choralarini koʻrsin. 11. Mazkur qarorda belgilangan tadbirlarni moliyalashtirish 2026-yilda Oʻzbekiston Respublikasining respublika budjetidan birinchi darajali budjet mablagʻlarini taqsimlovchi sifatida Ijtimoiy himoya milliy agentligiga ajratilgan mablagʻlar va Ijtimoiy himoya davlat jamgʻarmasi mablagʻlari doirasida amalga oshiriladi, 2027-yildan boshlab esa budjet qonunchiligi talablariga muvofiq taqdim etilgan budjet soʻrovnomalariga asosan Ijtimoiy himoya davlat jamgʻarmasi hamda Davlat budjeti parametrlarida nazarda tutiladi. 12. Oʻzbekiston Respublikasi Hukumatining ayrim qarorlariga 4-ilovaga muvofiq oʻzgartirish va qoʻshimchalar kiritilsin. 13. Oʻzbekiston Respublikasi Hukumatining 5-ilovaga muvofiq baʼzi qarorlari oʻz kuchini yoʻqotgan deb hisoblansin. 14. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. DirektorSamarqand, Fargʻona, Xorazm va Buxoro mintaqaviy boʻlinmalariDirektor oʻrinbosari1Bosh hisobchi1Mintaqaviy boʻlinma boshligʻiDasturlar va metodologiyalarni ishlab chiqish shuʼbasi2Devonxona yetakchi mutaxassisi0,5Amaliyot va konsalting xizmatipsixolog — 2ijtimoiy xodim — 13Kadrlar bilan ishlash boʻyicha yetakchi mutaxassis0,5Oʻquv kurslarini tashkil etish shuʼbasi2Bosh yuriskonsult1Muvofiqlashtirish, hamrohlik qilish, monitoring va vaucherlar shuʼbasi2Amaliyot va konsalting xizmati boʻlimi4 T/rLavozimlar nomi(Bolalarni qoʻllab-quvvatlash va ijtimoiy integratsiya markazi hamda uning mintaqaviy boʻlinmalari)Tenglashtirilgan lavozimlar nomi(“International inclusive hub” xalqaro tayanch inklyuziv professional taʼlim markazi)1.Markaz direktoriMarkaz direktori2.Direktor oʻrinbosariDirektor oʻrinbosari3.Bosh hisobchiBosh hisobchi4.Devonxona yetakchi mutaxassisiKadrlar bilan ishlash boʻyicha yetakchi mutaxassisi5.Kadrlar bilan ishlash boʻyicha yetakchi mutaxassisKadrlar bilan ishlash boʻyicha yetakchi mutaxassis6.Bosh yuriskonsultBosh yuriskonsult7.Mintaqaviy boʻlinma boshligʻiBoʻlim boshligʻi8.Mintaqaviy boʻlinma ijtimoiy xodimiIjtimoiy xodim9.Mintaqaviy boʻlinma psixologiPsixologDasturlar va metodologiyalarni ishlab chiqish shuʼbasi10.Shuʼba mudiriBoʻlim boshligʻi11.Bosh mutaxassisBosh mutaxassisOʻquv kurslarini tashkil etish shuʼbasi12.Shuʼba mudiriBoʻlim boshligʻi13.Bosh mutaxassisBosh mutaxassisMuvofiqlashtirish, hamrohlik qilish, monitoring va vaucherlar boʻyicha shuʼba14.Shuʼba mudiriBoʻlim boshligʻi15.Bosh mutaxassisBosh mutaxassisAmaliyot va konsalting xizmati boʻlimi16.Boʻlim boshligʻi (supervayzer)Boʻlim boshligʻi17.Ijtimoiy xodimIjtimoiy xodim18.PsixologPsixolog 1. Mazkur Nizom zoʻravonlikdan jabrlangan, oʻziga nisbatan zoʻravonlik sodir etilishi xavfi ostida boʻlgan va ijtimoiy jihatdan xavfli ahvolda boʻlgan bolalar (keyingi oʻrinlarda — ijtimoiy himoyaga muhtoj bolalar) hamda ularning oilalari uchun ijtimoiy xizmatlarni tashkil qilish va ushbu xizmatlarni moliyalashtirish tartibini belgilaydi. 2. Ijtimoiy xizmatlar zoʻravonlikdan jabrlangan, oʻziga nisbatan zoʻravonlik sodir etilishi xavfi ostida boʻlgan bolalar va ularning oilalari uchun himoya qilish rejasiga muvofiq, ijtimoiy jihatdan xavfli ahvolda boʻlgan bolalar va ularning oilalari uchun individual integratsiya rejasiga muvofiq koʻrsatiladi. Himoya qilish rejasi va individual integratsiya rejasining namunaviy shakllari Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Ijtimoiy himoya milliy agentligi) tomonidan tasdiqlanadi. Himoya qilish rejasi va individual integratsiya rejasi “Inson” ijtimoiy xizmatlar markazi (keyingi oʻrinlarda — “Inson” markazi) tomonidan ishlab chiqiladi. 3. Ijtimoiy himoyaga muhtoj bolalar va ularning oilalariga ijtimoiy xizmatlar koʻrsatilishini tashkil etish ushbu Nizomga 1-ilovaga muvofiq sxema asosida amalga oshiriladi. 4. Ijtimoiy himoyaga muhtoj bolalar va ularning oilalariga quyidagi shakllarda ushbu Nizomga 2 — 2b-ilovalarida koʻrsatilgan pasportlarga muvofiq ijtimoiy xizmatlar koʻrsatiladi: a) ijtimoiy himoyaga muhtoj bolalar uchun (bundan professional tutingan oilaga joylashtirilgan bolalar mustasno): olti oygacha boʻlgan muddatga qisqa muddatli ijtimoiy xizmatlar; bir yilgacha boʻlgan muddatga uzoq muddatli ijtimoiy xizmatlar; bir yilgacha boʻlgan muddatga tunu kun koʻrsatiladigan ijtimoiy xizmatlar; b) ijtimoiy himoyaga muhtoj bolalar va ularning oilalari uchun “Mehrli oila” xizmati. 5. Mazkur Nizomning 4-bandida nazarda tutilgan ijtimoiy xizmatlar doirasida ijtimoiy himoyaga muhtoj bolalar va ularning oilalariga psixologik-pedagogik, psixoijtimoiy, huquqiy hamda oilaviy terapiya xizmatlari koʻrsatiladi. Professional tutingan oilaga joylashtirilgan bolalarning oilalariga zaruratga koʻra “Mehrli oila” xizmati koʻrsatiladi. 6. Ijtimoiy xizmatlar Ijtimoiy himoya milliy agentligi huzuridagi Bolalarni qoʻllab-quvvatlash va ijtimoiy integratsiya markazi (keyingi oʻrinlarda — Integratsiya markazi) hamda uning mintaqaviy boʻlinmalari, “Inson” markazlari, yakka tartibdagi tadbirkorlar va yuridik shaxslar tomonidan koʻrsatiladi. Bunda: Integratsiya markazi hamda uning mintaqaviy boʻlinmalari tomonidan qisqa va uzoq muddatli ijtimoiy xizmatlar; “Inson” markazlari tomonidan “Mehrli oila” xizmati; yakka tartibdagi tadbirkorlar va yuridik shaxslar tomonidan qisqa va uzoq muddatli hamda tunu kun koʻrsatiladigan ijtimoiy xizmatlar koʻrsatiladi. 7. Qisqa va uzoq muddatli hamda tunu kun koʻrsatiladigan ijtimoiy xizmatlar koʻrsatish istagini bildirgan yakka tartibdagi tadbirkorlar yoki yuridik shaxslar (keyingi oʻrinlarda — talabgor) “Yagona milliy ijtimoiy himoya” axborot tizimining (keyingi oʻrinlarda — “Ijtimoiy himoya” AT) Ijtimoiy xizmatlar koʻrsatuvchilarning yagona reyestriga (keyingi oʻrinlarda — Yagona reyestr) kiritilishi lozim. 8. “Ijtimoiy himoya” ATda roʻyxatdan oʻtish uchun quyidagi maʼlumotlarni kiritish orqali soʻrovnoma talabgor tomonidan toʻldiriladi: yuridik shaxslar uchun soliq toʻlovchining identifikatsiya raqami (STIR), manzili, bank hisobvaragʻi, bank rekvizitlari va telefon raqami; yakka tartibdagi tadbirkorlar uchun JSHSHIR va biometrik pasport yoki identifikatsiyalovchi ID-karta seriyasi hamda raqami; ijtimoiy xizmatlarni koʻrsatish hududi; ijtimoiy xizmatlarni koʻrsatishga moʻljallangan bino va inshootning mulk huquqi yoki boshqa huquq asosida unga tegishliligini tasdiqlovchi hujjatning rekvizitlari. 9. Soʻrovnoma tegishliligi boʻyicha Ijtimoiy himoya milliy agentligining hududiy boshqarmasida kamida uch nafar xodimdan iborat tarkibda tuziladigan oʻrganish guruhi (keyingi oʻrinlarda — oʻrganish guruhi) tomonidan soʻrovnoma kelib tushgan kundan boshlab oʻn ish kuni ichida talabgorning quyidagi talablarga muvofiqligi oʻrganib chiqiladi: talabgorda kamida 2 nafar psixoijtimoiy xizmat koʻrsatuvchi mutaxassislarning mavjudligi va ularning kamida 1 yillik ish stajiga ega boʻlishi hamda sogʻligi toʻgʻrisidagi tibbiy maʼlumotnomaning boʻlishi; bino va inshootlarda sanitariya holati taʼminlanganligi. 10. Integratsiya markazi yoki uning tegishli mintaqaviy boʻlinmasi zaruratga koʻra talabgorning ushbu Nizomning 9-bandida nazarda tutilgan talablarga muvofiqligini tanlov asosida oʻrganishi mumkin. 11. Oʻrganish natijasi boʻyicha oʻrganish guruhi tomonidan talabgorning ijtimoiy xizmatni koʻrsatishga tayyor yoki tayyor emasligi toʻgʻrisidagi xulosa rasmiylashtiriladi va elektron raqamli imzodan foydalangan holda kelishiladi hamda Ijtimoiy himoya milliy agentligining hududiy boshqarmasi boshligʻi tomonidan tasdiqlanadi. 12. Oʻrganish guruhi tomonidan ijtimoiy xizmatlarni koʻrsatish bilan shugʻullanish istagidagi talabgorning ijtimoiy xizmatni (xizmatlarni) koʻrsatishga tayyorligi toʻgʻrisidagi xulosa tasdiqlangandan soʻng, “Ijtimoiy himoya” ATda roʻyxatdan oʻtish uchun soʻrovnoma tasdiqlanadi. Soʻrovnoma tasdiqlanganidan soʻng talabgor Yagona reyestrga kiritiladi va bu toʻgʻrisida uning “Ijtimoiy himoya” ATdagi shaxsiy kabinetiga elektron xabarnoma yuboriladi. 13. Oʻrganish guruhi tomonidan talabgor ushbu Nizomning 9-bandida nazarda tutilgan talablarga muvofiq kelmagan taqdirda, ijtimoiy xizmatni (xizmatlarni) koʻrsatishga tayyor emasligi toʻgʻrisidagi xulosa rasmiylashtiriladi hamda soʻrovnomani tasdiqlash rad etiladi shuningdek, bu haqida talabgorning “Ijtimoiy himoya” ATdagi shaxsiy kabinetiga elektron xabarnoma yuboriladi. 14. Ijtimoiy himoyaga muhtoj bolalarga qisqa yoki uzoq muddatli, shuningdek, tunu kun koʻrsatiladigan ijtimoiy xizmatlar ularning himoya qilish rejasi yoxud individual integratsiya rejasiga muvofiq koʻrsatiladi. 15. Ijtimoiy himoyaga muhtoj bolalar va ularning oilalariga himoya qilish rejasi yoki individual integratsiya rejasi ishlab chiqilganidan soʻng “Inson” markazlari tomonidan ularning yashash joyi boʻyicha Integratsiya markazi yoki uning mintaqaviy boʻlinmalariga “Ijtimoiy himoya” AT orqali taqdim etiladi. 16. Integratsiya markazi yoki uning mintaqaviy boʻlinmalari himoya qilish rejasi yoxud individual integratsiya rejasi kelib tushganidan soʻng, ikki ish kunida ijtimoiy himoyaga muhtoj har bir bola va uning oilasi boʻyicha “Ijtimoiy himoya” ATda ijtimoiy xizmat koʻrsatish muddatlari, vaqti va davriyligini belgilaydi. Integratsiya markazi yoki uning mintaqaviy boʻlinmalari tomonidan zarur hollarda, ijtimoiy himoyaga muhtoj bolaning hayotiy vaziyatlarini birlamchi va kompleks baholash natijalaridan kelib chiqqan holda, himoya qilish rejasi yoxud individual integratsiya rejasiga oʻzgartirish kiritishi mumkin. Bunda ijtimoiy xizmatlar turlari, xizmat koʻrsatish muddatlari, vaqti va davriyligi Ijtimoiy himoya milliy agentligi direktori tomonidan tasdiqlangan mezonlar asosida belgilanadi. 17. Ijtimoiy xizmat koʻrsatish muddatlari, vaqti va davriyligi belgilanganidan soʻng, maʼlumotlar ijtimoiy xizmat koʻrsatuvchini tanlash uchun Integratsiya markazi yoki uning mintaqaviy boʻlinmalari tomonidan ijtimoiy himoyaga muhtoj bolaning ota-onasi (ularning oʻrnini bosuvchi shaxslar)ning “Ijtimoiy himoya” ATdagi shaxsiy kabinetiga yuboriladi va bu toʻgʻrisida ularning shaxsiy kabinetiga elektron xabarnoma shakllantiriladi. Ota-ona (ularning oʻrnini bosuvchi shaxslar) besh ish kunida oʻzining va ijtimoiy himoyaga muhtoj bolasining xohishiga koʻra “Ijtimoiy himoya” ATda ushbu Nizomning 6-bandiga muvofiq xizmat koʻrsatuvchini (bundan “Inson” markazlari tomonidan koʻrsatiladigan xizmat mustasno) tanlashi lozim. Ota-ona (ularning oʻrnini bosuvchi shaxslar) mazkur bandning ikkinchi xatboshisida belgilangan muddat ichida “Ijtimoiy himoya” AT orqali xizmat koʻrsatuvchini tanlamagan taqdirda, ijtimoiy xizmat koʻrsatish bekor qilinadi va bu haqida ularning “Ijtimoiy himoya” ATdagi shaxsiy kabinetiga elektron xabarnoma yuboriladi. Bunda mazkur bandning uchinchi xatboshisida belgilangan muddatda xizmat koʻrsatuvchi uzrli sabablar (ogʻir kasalligi, yaqin qarindoshining vafot etganligi, xizmat safarida ekanligi yoki favqulodda vaziyatlar boʻlishi va shu kabi boshqa holatlar) natijasida tanlanmaganda, ota-ona (ularning oʻrnini bosuvchi shaxslar) ijtimoiy xizmat koʻrsatuvchini tanlash uchun Integratsiya markazi yoki uning mintaqaviy boʻlinmalariga murojaat qilishi mumkin. 18. Ota-ona (ularning oʻrnini bosuvchi shaxslar) tomonidan ijtimoiy xizmatlarni koʻrsatuvchi sifatida yakka tartibdagi tadbirkor yoki yuridik shaxs tanlanganda, Integratsiya markazi yoki uning mintaqaviy boʻlinmalari ikki ish kunida “Ijtimoiy himoya” ATda ushbu Nizomga 3-ilovada belgilangan namunadagi vaucher shakllantiradi. Ijtimoiy xizmat koʻrsatuvchi sifatida Integratsiya markazi yoki uning mintaqaviy boʻlinmalari tanlanganda, ijtimoiy xizmat vaucher shakllantirilmasdan bevosita Integratsiya markazi yoki uning mintaqaviy boʻlinmalari tomonidan bepul asoslarda koʻrsatiladi. Bunda vaucherda ijtimoiy xizmatlar turlari, xizmat koʻrsatish muddatlari, vaqti va davriyligi koʻrsatiladi. 19. Shakllantirilgan vaucher avtomatik ravishda ijtimoiy himoyaga muhtoj bolaning ota-onasi (ularning oʻrnini bosuvchi shaxslar)ning “Ijtimoiy himoya” ATdagi shaxsiy kabinetiga yuboriladi va bu toʻgʻrisida ota-ona (ularning oʻrnini bosuvchi shaxslar) ning shaxsiy kabinetiga elektron xabarnoma yuborish orqali xabardor qilinadi. 20. Qisqa yoki uzoq muddatli, shuningdek, tunu kun koʻrsatiladigan ijtimoiy xizmatlardan foydalanish yuzasidan vaucherning foydalanilgan qismi uchun subsidiya Ijtimoiy himoya davlat jamgʻarmasi mablagʻlari hisobidan ajratiladi. 21. Yakka tartibdagi tadbirkor yoki yuridik shaxs tomonidan qisqa yoki uzoq muddatli ijtimoiy xizmatlar har bir ijtimoiy himoyaga muhtoj bolaga individual tarzda koʻrsatiladi. Yakka tartibdagi tadbirkor yoki yuridik shaxsga har bir ijtimoiy himoyaga muhtoj bolaga qisqa yoki uzoq muddatli ijtimoiy xizmatlarni koʻrsatgan har bir soat uchun bazaviy hisoblash miqdorining 12 foizi miqdorda subsidiya ajratiladi. Bunda subsidiya ajratishda viloyatlar markazlari va Nukus shahrida tashkil etilgan ijtimoiy xizmat uchun ajratiladigan subsidiya miqdorini belgilashda 1,1 nisbatda, Toshkent shahri uchun 1,3 nisbatda koʻpaytiruvchi koeffitsiyent qoʻllanadi. 22. Yakka tartibdagi tadbirkor yoki yuridik shaxs tomonidan tunu kun xizmat koʻrsatish yoʻlga qoʻyilgan taqdirda, har bir kun uchun har bir 7 yoshgacha boʻlgan ijtimoiy himoyaga muhtoj bola boʻyicha bazaviy hisoblash miqdorining 27 foizi miqdorda, 7 yoshdan katta boʻlgan ijtimoiy himoyaga muhtoj bola boʻyicha bazaviy hisoblash miqdorining 33 foizi miqdorda subsidiya ajratiladi. 23. Koʻrsatilgan ijtimoiy xizmatlar haqidagi maʼlumotlar va ushbu xizmatlardan haqiqatda foydalangan shaxsning biometrik maʼlumotlarini “Ijtimoiy himoya” ATga kiritish orqali ushbu maʼlumotlar asosida avtomatik tarzda elektron davomat tabeli shakllanadi va elektron davomat tabeli asosida ajratiladigan subsidiyaning oylik miqdori avtomatik hisob-kitob qilinadi. Bunda davomat mobil ilova yoki maxsus qurilmalar yordamida jismoniy shaxsni biometrik identifikatsiya qilish texnologiyasi orqali yuritiladi. 24. “Ijtimoiy himoya” ATga yakka tartibdagi tadbirkor yoki yuridik shaxs tomonidan maʼlumotlar oʻz vaqtida taqdim etilmaganda, shu jumladan, uzatilishi (yangilanishi) taʼminlanmaganda, unga subsidiya hisoblanmaydi va toʻlanmaydi. 25. “Ijtimoiy himoya” ATda shakllangan elektron davomat tabeliga asosan vaucher asosida subsidiya shaklidagi toʻlovlar hisobot oyidan keyingi oyning 10-sanasiga qadar shakllanadi va maxsus gʻazna hisobvaraqlaridan ikki ish kuni ichida Iqtisodiyot va moliya vazirligining axborot tizimlari orqali xizmat koʻrsatuvchining tijorat bankidagi hisobvaragʻiga avtomatik ravishda oʻtkaziladi. 26. “Ijtimoiy himoya” ATda xizmat koʻrsatuvchining tijorat bankidagi hisobvaragʻiga oʻtkazilgan toʻlovlar haqidagi maʼlumotlar shakllantirib boriladi. 27. Qisqa yoki uzoq muddatli, shuningdek, tunu kun koʻrsatiladigan ijtimoiy xizmatlarning samaradorligi “Inson” markazlari tomonidan har oyda, Integratsiya markazi yoki uning mintaqaviy boʻlinmalari tomonidan har uch oyda monitoring qilinadi. 28. Yakka tartibdagi tadbirkorlar va yuridik shaxslar tomonidan koʻrsatilgan ijtimoiy xizmatlarning samaradorligi boʻyicha ota-onalar (ularning oʻrnini bosuvchi shaxslar) bildirgan fikrlar hamda monitoring natijalari asosida yakka tartibdagi tadbirkorlar va yuridik shaxslarning reytingi Integratsiya markazi tomonidan “Ijtimoiy himoya” ATda yuritiladi. 29. Monitoring natijasida Integratsiya markazi yoxud uning mintaqaviy boʻlinmalari tomonidan ijtimoiy himoyaga muhtoj bolaning psixoijtimoiy holatidagi oʻzgarishlar asosida quyidagilar amalga oshiriladi: himoya qilish rejasini yoki individual integratsiya rejasini qayta koʻrib chiqish va tegishli oʻzgartirishlar kiritish; himoya qilish rejasi yoki individual integratsiya rejasining amal qilishini tugatish. Bunda:himoya qilish rejasi yoki individual integratsiya rejasining amal qilishini tugatish uchun quyidagilar asos boʻladi: ijtimoiy himoyaga muhtoj bolaning psixoijtimoiy holati barqarorlashganligi; ijtimoiy xizmatlarni koʻrsatish davriyligining yakunlanganligi; ijtimoiy himoyaga muhtoj bolaning oʻn sakkiz yoshga toʻlganligi; ijtimoiy himoyaga muhtoj bolaning vafot etganligi. 30. “Mehrli oila” xizmati “Inson” markazlari tomonidan koʻrsatiladi va Integratsiya markazi tomonidan muvofiqlashtiriladi hamda metodik taʼminlanadi. 31. “Mehrli oila” xizmatining asosiy maqsadi oilaga voyaga yetmagan farzandlarning psixoemotsional va xulq-atvor xususiyatlarini inobatga olgan holda ularning ota-onasi bilan buzilgan munosabatlarini tiklash va ijtimoiylashuviga koʻmaklashuvchi “oilaviy terapiya” xizmatlarini koʻrsatishdan iborat. 32. Quyidagilar “Mehrli oila” xizmatining asosiy vazifalari hisoblanadi: ota-onalar (ularning oʻrnini bosuvchi shaxslar)ga bolalarni taʼminlash, tarbiyalash va ularga taʼlim berish hamda bolalari oldidagi majburiyatlarini bajarishga koʻmaklashish; ota-onalar (ularning oʻrnini bosuvchi shaxslar)ga bolalarning xulq-atvoriga salbiy taʼsir koʻrsatmaslik yoki ular bilan shafqatsiz muomalada boʻlmaslik munosabatlarini shakllantirish; ota-onalar (ularning oʻrnini bosuvchi shaxslar)ga bola tarbiyasida xulq-atvorni boshqarishni oʻrgatish, bolalari bilan buzilgan munosabatlarini tiklash va ijtimoiylashuviga koʻmaklashish; oilaning bolalar psixologiyasi va pedagogikasi, salomatligini taʼminlash sohasidagi bilim va hayotiy koʻnikmalarini rivojlantirish; bolalarning xulq-atvori, yoshi, iqtidori va qobiliyati asosida qiziqishlarini roʻyobga chiqarishda ota-onalar (ularning oʻrnini bosuvchi shaxslar)ning ishtirokini oshirishga qaratilgan koʻnikmalarini rivojlantirish; bolalar nazoratsizligi yoki qarovsizligini, ularning hayoti yoki sogʻligʻi uchun xavf tugʻdiradigan yoxud ularni taʼminlash, tarbiyalash va taʼlim berish talablariga javob bermaydigan sharoitda boʻlishini, shuningdek, huquqbuzarlik yoki boshqa gʻayriijtimoiy xatti-harakatlar sodir etishini oldini olishda ota-onalar (ularning oʻrnini bosuvchi shaxslar)ning hayotiy koʻnikmalarini oshirish; bolalarning yoshi va jinsidan kelib chiqadigan psixoemotsional oʻzgarishlar boʻyicha bilim hamda koʻnikmalarini oshirish. 33. “Mehrli oila” xizmatida oʻqish jarayoni Integratsiya markazi tomonidan tasdiqlangan oʻquv rejasi va dasturiga muvofiq tashkil etiladi. 34. Ota-onalar (ularning oʻrnini bosuvchi shaxslar) “Mehrli oila” xizmati doirasida 72 akademik soatgacha, biroq 48 akademik soatdan kam boʻlmagan oʻquv dasturiga muvofiq ishdan ajralmagan holda bepul oʻqitiladi va oʻquv yuklamasining eng koʻp hajmi haftasiga 36 akademik soat etib belgilanadi. 35. “Mehrli oila” xizmatidan foydalanish himoya qilish rejasi yoki individual integratsiya rejasida nazarda tutilgan boʻlishi lozim. “Inson” markazlari “Mehrli oila” xizmatiga jalb qilinadigan ota-onalar (ularning oʻrnini bosuvchi shaxslar) toʻgʻrisidagi maʼlumotlarni qaror qabul qilish uchun tegishli Bolalar masalalari boʻyicha Qoraqalpogʻiston Respublikasi, viloyatlar, Toshkent shahri va tuman (shahar)komissiyalariga (keyingi oʻrinlarda — Bolalar masalalari boʻyicha tegishli hududiy komissiya) kiritadi. 36. “Mehrli oila” xizmatiga oilalar Bolalar masalalari boʻyicha tegishli hududiy komissiyaning qarori asosida jalb qilinadi. 37. Oʻquv jarayoni guruhda ota-onalar (ularning oʻrnini bosuvchi shaxslar)ning soni kamida 4 nafarni tashkil etganda boshlanadi. Bunda guruhdagi ota-onalar (ularning oʻrnini bosuvchi shaxslar) soni 10 nafardan oshmasligi lozim. Guruhda ota-onalar (ularning oʻrnini bosuvchi shaxslar) soni 4 nafardan kam boʻlgan holatlarda, oʻquv jarayonini tashkil etish muddati guruhga oxirgi ota-ona (ularning oʻrnini bosuvchi shaxslar) qabul qilingan vaqtdan boshlab bir oydan oshib ketmasligi lozim. 38. “Inson” markazlari ota-onalar (ularning oʻrnini bosuvchi shaxslar)ni oʻquv jarayoni boshlanishidan uch ish kuni oldin ularning “Ijtimoiy himoya” AT tizimidagi shaxsiy kabinetiga elektron xabarnoma yuborish orqali xabardor qiladi. 39. Oʻquv jarayoni onlayn, oflayn va aralash mashgʻulotlar shaklida tashkil etilishi mumkin. Oʻquv mashgʻulotlari interfaol tarzda maʼruza, seminar, amaliy mashgʻulot, mustaqil taʼlim, koʻchma mashgʻulot, tajriba almashish shakllarida olib boriladi. 40. Ota-onalar (ularning oʻrnini bosuvchi shaxslar) davomati “Inson” markazlari tomonidan guruhlarning elektron jurnalini yuritish orqali qayd etiladi. 41. Uzrli (kasalligi, davlat yoki jamoat vazifalarini bajarganligi, yaqin qarindoshining vafoti) sabablar bilan oʻqishni davom ettira olmaydigan ota-onalar (ularning oʻrnini bosuvchi shaxslar) arizasi bilan ushbu Nizomning 36-bandiga muvofiq qaror chiqargan Bolalar masalalari boʻyicha tegishli hududiy komissiyaga murojaat qilishi mumkin. Bunda Bolalar masalalari boʻyicha tegishli hududiy komissiyaning ruxsati bilan ushbu ota-ona (ularning oʻrnini bosuvchi shaxslar) navbatdagi oʻquv mashgʻulotlariga jalb qilinadi. Uzrli sababsiz oʻquv yuklamasining 20 foizidan koʻp hajmda oʻquv mashgʻulotlarida qatnashmagan ota-onalar (ularning oʻrnini bosuvchi shaxslar) toʻgʻrisidagi maʼlumotlar “Inson” markazlari tomonidan Bolalar masalalari boʻyicha tegishli hududiy komissiyaga taqdim etiladi. 42. Oʻquv yuklamani oʻzlashtirgan ota-onalar (ularning oʻrnini bosuvchi shaxslar)ga Integratsiya markazi tomonidan QR-kod (matrik shtrixli kod) bilan tasdiqlangan maʼlumotnoma beriladi va maʼlumotlar ikki ish kunida Bolalar masalalari boʻyicha tegishli hududiy komissiyaga taqdim etiladi. 43. Ijtimoiy xizmatlarni koʻrsatuvchi Integratsiya markazi hamda uning mintaqaviy boʻlinmalari, “Inson” markazlari, yakka tartibdagi tadbirkorlar va yuridik shaxslar oʻz xizmat vazifalarini bajarishi munosabati bilan ijtimoiy xizmatdan foydalanuvchilarning shaxsiga doir maʼlumotlardan xabardor boʻlgan shaxslar, shu jumladan, mehnat shartnomasi bekor qilinganidan keyin ham ushbu maʼlumotlarning sir saqlanishini taʼminlashi shart. 44. Ijtimoiy xizmat koʻrsatuvchilar “Ijtimoiy himoya” ATga kiritilgan maʼlumotlarning toʻgʻriligi va haqqoniyligi boʻyicha javobgar hisoblanadi. 45. Mazkur Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. BosqichlarSubyektlarTadbirlarMuddatlarI. Yakka tartibdagi tadbirkorlar va yuridik shaxslarni roʻyxatga olish1-bosqichYakka tartibdagi tadbirkorlar va yuridik shaxslarIjtimoiy xizmatlarni koʻrsatish bilan shugʻullanish uchun ofertani tasdiqlash orqali “Yagona milliy ijtimoiy himoya” axborot tizimida (keyingi oʻrinlarda — “Ijtimoiy himoya” AT) roʻyxatdan oʻtadi va soʻrovnomani toʻldirish orqali murojaat qiladi.Oʻz xohishiga koʻra2-bosqichIjtimoiy himoya milliy agentligining(keyingi oʻrinlarda — Agentlik) tegishli hududiy boshqarmasiYakka tartibdagi tadbirkorlar va yuridik shaxslarning soʻrovnomasi Zoʻravonlikdan jabrlangan, oʻziga nisbatan zoʻravonlik sodir etilishi xavfi ostida va ijtimoiy jihatdan xavfli ahvolda boʻlgan bolalar hamda ularning oilalariga ijtimoiy xizmatlarni tashkil qilish tartibi toʻgʻrisidagi nizomga (keyingi oʻrinlarda — Nizom) muvofiq koʻrib chiqilib, tegishli xulosa rasmiylashtiriladi hamda xulosa asosida soʻrovnoma yuborgan shaxslar belgilangan tartibda Ijtimoiy xizmatlar koʻrsatuvchilarning yagona reyestriga kiritiladi.Nizomda belgilangan muddatlardaII. Qisqa va uzoq muddatli hamda tunu kun koʻrsatiladigan ijtimoiy xizmatlarni tashkil qilish1-bosqich“Inson” ijtimoiy xizmatlar markazlari1. Zoʻravonlikdan jabrlangan, oʻziga nisbatan zoʻravonlik sodir etilishi xavfi ostida boʻlgan va ijtimoiy jihatdan xavfli ahvolda boʻlgan bolalar hamda ularning oilalari boʻyicha himoya qilish rejasi yoki integratsiya rejasini ishlab chiqadi.2. Ishlab chiqilgan himoya qilish rejasi yoki integratsiya rejasini bolaning yashash joyi boʻyicha Agentlik huzuridagi Bolalarni qoʻllab-quvvatlash va ijtimoiy integratsiya markazi yoki uning mintaqaviy boʻlinmalariga “Ijtimoiy himoya” AT orqali taqdim etadi.Qonunchilikda belgilangan muddatlarda2-bosqichBolalarni qoʻllab-quvvatlash va ijtimoiy integratsiya markazi hamda uning mintaqaviy boʻlinmalari1. Himoya qilish rejasi yoki integratsiya rejasi kelib tushganidan soʻng, ijtimoiy himoyaga muhtoj bola va uning oilasi boʻyicha “Ijtimoiy himoya” ATda ijtimoiy xizmat koʻrsatish muddatlari, vaqti va davriyligini belgilaydi.2. Maʼlumotlar ijtimoiy xizmat koʻrsatuvchini tanlash uchun ijtimoiy himoyaga muhtoj bolaning ota-onasi (ularning oʻrnini bosuvchi shaxslar)ning “Ijtimoiy himoya” ATdagi shaxsiy kabinetiga yuboriladi.Ikki ish kunida3-bosqichOta-ona(ularning oʻrnini bosuvchi shaxslar)Oʻzining va ijtimoiy himoyaga muhtoj bolasining xohishiga koʻra “Ijtimoiy himoya” ATda xizmat koʻrsatuvchini tanlaydi.Bunda “Ijtimoiy himoya” AT orqali xizmat koʻrsatuvchini tanlamagan taqdirda, ijtimoiy xizmat koʻrsatish bekor qilinadi va bu haqida ularning “Ijtimoiy himoya” ATdagi shaxsiy kabinetiga elektron xabarnoma yuboriladi.Besh ish kunida4-bosqichBolalarni qoʻllab-quvvatlash va ijtimoiy integratsiya markazi hamda uning mintaqaviy boʻlinmalari1. Ota-ona (ularning oʻrnini bosuvchi shaxslar) tomonidan ijtimoiy xizmatlarni koʻrsatuvchi sifatida yakka tartibdagi tadbirkor yoki yuridik shaxs tanlanganda, “Ijtimoiy himoya” ATda vaucher shakllantiriladi.Ikki ish kunida2. Shakllantirilgan vaucher ijtimoiy himoyaga muhtoj bolaning ota-onasi (ularning oʻrnini bosuvchi shaxslar)ning “Ijtimoiy himoya” ATdagi shaxsiy kabinetiga yuboriladi va bu toʻgʻrisida ota-ona (ularning oʻrnini bosuvchi shaxslar)ning shaxsiy kabinetiga elektron xabarnoma yuborish orqali xabardor qilinadi.Shakllantirilgach avtomatik ravishdaIII. “Mehrli oila” xizmatini tashkil qilish1-bosqich“Inson” ijtimoiy xizmatlar markazlari“Mehrli oila” xizmatiga jalb qilinadigan ota-onalar (ularning oʻrnini bosuvchi shaxslar) toʻgʻrisidagi maʼlumotlarni qaror qabul qilish uchun tegishli Bolalar masalalari boʻyicha Qoraqalpogʻiston Respublikasi, viloyatlar, Toshkent shahri va tuman (shahar) komissiyalarga (keyingi oʻrinlarda — Bolalar masalalari boʻyicha tegishli hududiy komissiya) kiritadi.Himoya qilish rejasi yoki integratsiya rejasida nazarda tutilgan hollarda2-bosqichBolalar masalalari boʻyicha tegishli hududiy komissiyaOta-onalar (ularning oʻrnini bosuvchi shaxslar)ni “Mehrli oila” xizmatiga jalb qilish boʻyicha qaror qabul qiladi.Qonunchilikda belgilangan muddatlarda3-bosqichBolalarni qoʻllab-quvvatlash va ijtimoiy integratsiya markazi hamda uning mintaqaviy boʻlinmalari,“Inson” ijtimoiy xizmatlar markazlari“Mehrli oila” xizmatini tashkil qiladi.Ota-onalar (ularning oʻrnini bosuvchi shaxslar) soni kamida 4 nafarni tashkil etgandaOʻquv jarayoni boshlanishi toʻgʻrisida ota-onalar (ularning oʻrnini bosuvchi shaxslar)ni ularning “Ijtimoiy himoya” AT tizimidagi shaxsiy kabinetiga elektron xabarnoma yuborish orqali xabardor qiladi.Oʻquv jarayoni boshlanishidan uch ish kun oldinOʻquv jarayonini onlayn, oflayn va aralash mashgʻulotlar shaklida tashkil etadi.Tayyorlov kursi davomida4-bosqichBolalarni qoʻllab-quvvatlash va ijtimoiy integratsiya markaziOʻquv yuklamani oʻzlashtirgan ota-onalar (ularning oʻrnini bosuvchi shaxslar)ga QR-kod (matrik shtrixli kod) bilan tasdiqlangan maʼlumotnoma taqdim etadi va maʼlumotlarni Bolalar masalalari boʻyicha tegishli hududiy komissiyaga taqdim etadi.Ikki ish kunida 1.Ijtimoiy xizmat nomiQisqa muddatli ijtimoiy xizmat*.2.Ijtimoiy xizmatdan foydalanuvchiZoʻravonlikdan jabrlangan, oʻziga nisbatan zoʻravonlik sodir etilishi xavfi ostida boʻlgan va ijtimoiy jihatdan xavfli ahvolda boʻlgan bolalar.3.Ijtimoiy xizmatni koʻrsatish hajmi va davriyligiHar bir bola uchun ishlab chiqilgan himoya qilish rejasi yoki integratsiya rejasida belgilangan hajmda va olti oygacha boʻlgan muddatga koʻrsatiladi.4.Ijtimoiy xizmat koʻrsatuvchiYakka tartibdagi tadbirkor yoki yuridik shaxs.5.Ijtimoiy xizmatni koʻrsatish shakliXizmatdan foydalanuvchining yashash joyida yoki yakka tartibdagi tadbirkor yoxud yuridik shaxsning binosida.6.Ijtimoiy xizmatdan foydalanish uchun beriladigan vaucher qiymatiYakka tartibdagi tadbirkor yoki yuridik shaxsga ijtimoiy xizmatlarni koʻrsatgan har bir soat uchun bazaviy hisoblash miqdorining 12 foizi miqdorda subsidiya ajratiladi.Bunda subsidiya ajratishda viloyatlar markazlari va Nukus shahrida tashkil etilgan ijtimoiy xizmat uchun ajratiladigan subsidiya miqdorini belgilashda 1,1 nisbatda, Toshkent shahri uchun 1,3 nisbatda koʻpaytiruvchi koeffitsiyent qoʻllanadi.7.Vaucher qiymatini xizmat koʻrsatuvchiga toʻlab berish shartlari“Ijtimoiy himoya” ATga quyidagi maʼlumotlarning ijtimoiy xizmat koʻrsatilgan kunda kiritilganligi:koʻrsatilgan ijtimoiy xizmat haqidagi maʼlumotlar;ijtimoiy xizmatdan haqiqatda foydalangan shaxsning biometrik maʼlumotlari. 1.Ijtimoiy xizmat nomiUzoq muddatli ijtimoiy xizmat*.2.Ijtimoiy xizmatdan foydalanuvchiZoʻravonlikdan jabrlangan, oʻziga nisbatan zoʻravonlik sodir etilishi xavfi ostida boʻlgan va ijtimoiy jihatdan xavfli ahvolda boʻlgan bolalar.3.Ijtimoiy xizmatni koʻrsatish hajmi va davriyligiHar bir bola uchun ishlab chiqilgan himoya qilish rejasi yoki integratsiya rejasida belgilangan hajmda va bir yilgacha boʻlgan muddatga koʻrsatiladi.4.Ijtimoiy xizmat koʻrsatuvchiYakka tartibdagi tadbirkor yoki yuridik shaxs.5.Ijtimoiy xizmatni koʻrsatish shakliXizmatdan foydalanuvchining yashash joyida yoki yakka tartibdagi tadbirkor yoxud yuridik shaxsning binosida.6.Ijtimoiy xizmatdan foydalanish uchun beriladigan vaucher qiymatiYakka tartibdagi tadbirkor yoki yuridik shaxsga ijtimoiy xizmatlarni koʻrsatgan har bir soat uchun bazaviy hisoblash miqdorining 12 foizi miqdorda subsidiya ajratiladi.Bunda subsidiya ajratishda viloyatlar markazlari va Nukus shahrida tashkil etilgan ijtimoiy xizmat uchun ajratiladigan subsidiya miqdorini belgilashda 1,1 nisbatda, Toshkent shahri uchun 1,3 nisbatda koʻpaytiruvchi koeffitsiyent qoʻllanadi.7.Vaucher qiymatini xizmat koʻrsatuvchiga toʻlab berish shartlari“Ijtimoiy himoya” ATga quyidagi maʼlumotlarning ijtimoiy xizmat koʻrsatilgan kunda kiritilganligi:koʻrsatilgan ijtimoiy xizmat haqidagi maʼlumotlar;ijtimoiy xizmatdan haqiqatda foydalangan shaxsning biometrik maʼlumotlari. 1.Ijtimoiy xizmat nomiTunu kun koʻrsatiladigan ijtimoiy xizmat.2.Ijtimoiy xizmatdan foydalanuvchiZoʻravonlikdan jabrlangan, oʻziga nisbatan zoʻravonlik sodir etilishi xavfi ostida boʻlgan va ijtimoiy jihatdan xavfli ahvolda boʻlgan bolalar.3.Ijtimoiy xizmatni koʻrsatish hajmi va davriyligiHar bir bola uchun ishlab chiqilgan himoya qilish rejasi yoki integratsiya rejasida belgilangan hajmda va bir yilgacha boʻlgan muddatga koʻrsatiladi.4.Ijtimoiy xizmat koʻrsatuvchiYakka tartibdagi tadbirkor yoki yuridik shaxs.5.Ijtimoiy xizmatni koʻrsatish shakliYakka tartibdagi tadbirkor yoki yuridik shaxsning binosida.6.Ijtimoiy xizmatdan foydalanish uchun beriladigan vaucher qiymatiHar bir kun uchun har bir 7 yoshgacha boʻlgan bola boʻyicha bazaviy hisoblash miqdorining 27 foizi miqdorda, 7 yoshdan katta boʻlgan bola boʻyicha bazaviy hisoblash miqdorining 33 foizi miqdorda subsidiya ajratiladi.7.Vaucher qiymatini xizmat koʻrsatuvchiga toʻlab berish shartlaria) bolani kamida uch mahal ovqatlantirish, bolani himoya qilish rejasi yoki individual integratsiya rejasida belgilangan ijtimoiy xizmatlarni amalga oshirish;b) “Ijtimoiy himoya” ATga quyidagi maʼlumotlarning ijtimoiy xizmat koʻrsatilgan kunda kiritilganligi:koʻrsatilgan ijtimoiy xizmat haqidagi maʼlumotlar;ijtimoiy xizmatdan haqiqatda foydalangan shaxsning biometrik maʼlumotlari. 1. Mazkur Nizom zoʻravonlikdan jabrlangan, oʻziga nisbatan zoʻravonlik sodir etilishi xavfi ostida va ijtimoiy jihatdan xavfli ahvolda boʻlgan bolalar (keyingi oʻrinlarda — ijtimoiy himoyaga muhtoj bolalar) uchun professional tutingan oilani tashkil etish hamda ularga ijtimoiy himoyaga muhtoj bolalarni tarbiyaga berish tartibini belgilaydi. 2. Ushbu Nizomda quyidagi asosiy tushunchalardan foydalaniladi: vakolatli organ — Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Ijtimoiy himoya milliy agentligi)ning tuman (shahar)lardagi “Inson” ijtimoiy xizmatlar markazi; nomzodlar — ijtimoiy himoyaga muhtoj bolalarni professional tutingan oilaga olish istagini bildirgan fuqarolar; professional tutingan oila — ijtimoiy himoyaga muhtoj bolalarni qisqa yoki uzoq muddatga shartnoma asosida oilaga olgan, ularga xavfsiz muhit tashkil etish, xulq-atvorni boshqarish va gʻamxoʻrlik koʻrsatish, shuningdek, psixoijtimoiy qoʻllab-quvvatlash koʻnikmalari boʻyicha maxsus dasturlar asosida tayyorlangan fuqarolar; hududiy boshqarmalar — Ijtimoiy himoya milliy agentligining Qoraqalpogʻiston Respublikasi, viloyatlar va Toshkent shahri boshqarmalari. 3. Ijtimoiy himoyaga muhtoj bolalarni professional tutingan oilaga tarbiyaga berish ularning xohishini hisobga olgan holda amalga oshiriladi. Oʻzaro qarindosh boʻlgan ijtimoiy himoyaga muhtoj bolalar, qoidaga koʻra, bitta professional tutingan oilaga beriladi, tibbiy koʻrsatkichlar boʻyicha yoki boshqa sabablarga koʻra ular birga tarbiyalanishi mumkin boʻlmagan hollar bundan mustasno. 4. Professional tutingan oila joylashgan hududdagi vakolatli organ ijtimoiy himoyaga muhtoj bolaning qonuniy vakili hisoblanadi hamda uning huquq va qonuniy manfaatlarini himoya qiladi, ota-ona ota-onalik huquqidan mahrum qilinmagan yoki ota-onalik huquqi cheklanmagan hollar bundan mustasno. 5. Quyidagilar professional tutingan oilaning asosiy vazifalari hisoblanadi: ijtimoiy himoyaga muhtoj bolalar uchun xavfsiz oilaviy muhitni tashkil qilish; ijtimoiy himoyaga muhtoj bolalarning psixoemotsional va jismoniy salomatligini barqarorlashtirishda psixoijtimoiy xizmatlardan foydalanish uchun sharoit yaratish, ularga hamrohlik qilish hamda gʻamxoʻrlik koʻrsatish; ijtimoiy himoyaga muhtoj bolalarga oid har qanday maʼlumotning sir saqlanishi, ularning erkinlik va shaxsiy daxlsizlik huquqlarini taʼminlash; vakolatli organ bilan birgalikda ijtimoiy himoyaga muhtoj bolalarni ularning shaʼni va qadr-qimmatiga qilingan tajovuzlardan, shaxsiy hayotiga gʻayriqonuniy aralashuvlardan himoya qilish; ijtimoiy himoyaga muhtoj bolalarning oʻzlari tomonidan xulq-atvorni boshqarishni oʻrgatish, ularning ota-onalari (ularning oʻrnini bosuvchi shaxslar) bilan buzilgan munosabatlarini tiklash va ijtimoiylashuviga koʻmaklashish; vakolatli organ bilan birgalikda ijtimoiy himoyaga muhtoj bolalarning xulq-atvori, yoshi, iqtidori, qobiliyati, qiziqishlari va boshqa omillarni inobatga olgan holda ularni taʼlimga, qoʻshimcha toʻgaraklarga jalb qilish; ijtimoiy himoyaga muhtoj bolalarda oilaviy munosabatlar, maishiy-xoʻjalik, roʻzgʻor yuritish bilan bogʻliq iqtisodiy koʻnikmalarni shakllantirish, ularni kasb tanlashi uchun shart-sharoitlar yaratish orqali mustaqil hayotga tayyorlash. 6. Professional tutingan oilaga tarbiyalash uchun koʻpi bilan 3 nafargacha bola beriladi. Bunda oiladagi ijtimoiy himoyaga muhtoj bolalarning umumiy soni, oʻz bolalari va farzandlikka olingan yoki tutingan bolalar bilan birgalikda, qoidaga koʻra, 5 nafardan oshmasligi kerak. 7. Ijtimoiy himoyaga muhtoj bolalar professional tutingan oilalarga vakolatli organ bilan bolani olish istagini bildirgan shaxslar oʻrtasida tuziladigan shartnoma asosida beriladi. Ijtimoiy himoyaga muhtoj bolalarni professional tutingan oilaga tarbiyalash uchun berish toʻgʻrisidagi shartnoma namunasi Ijtimoiy himoya milliy agentligi tomonidan tasdiqlanadi. 8. Professional tutingan oilalarda ijtimoiy himoyaga muhtoj bola tarbiyasi va parvarishi bolani himoya qilish rejasi yoki individual integratsiya rejasiga (ijtimoiy jihatdan xavfli ahvolda boʻlgan bolalar uchun) muvofiq amalga oshiriladi. 9. Ichki ishlar organlari professional tutingan oilalarga joylashtirilgan ijtimoiy himoyaga muhtoj bolalarning xavfsizligini taʼminlashga, zoʻravonlikning takroran sodir etilishining oldini olishga koʻmaklashadi. 10. Professional tutingan oilani tashkil etish ushbu Nizomga 1-ilovadagi sxemaga muvofiq amalga oshiriladi. 11. Oʻzbekiston Respublikasining 30 yoshdan 65 yoshgacha boʻlgan fuqarolari, oilaviy holatidan qatʼi nazar, professional tutingan oilani tashkil etishlari mumkin, qonunchilik hujjatlariga muvofiq tarbiyaga joylashtirishning barcha shakllariga bolalarni olishi taqiqlangan, shuningdek, oilasi Ijtimoiy reyestrga kiritilgan shaxslar bundan mustasno. 12. Nomzod oʻzining yashash joyi boʻyicha vakolatli organga bevosita kelgan holda, shuningdek, oʻzi mustaqil ravishda “Yagona milliy ijtimoiy himoya” axborot tizimi (keyingi oʻrinlarda — “Ijtimoiy himoya” AT) yoki Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali ariza va mazkur Nizomga 2-ilovaga muvofiq talab etiladigan hujjatlarni taqdim etadi. Arizada nomzodning familiyasi, ismi, otasining ismi, yashash joyi, oilaviy holati, agar bolalari (shu jumladan, farzandlikka olingan bolalari) mavjud boʻlgan taqdirda, ularning soni va yoshi koʻrsatiladi. Zarur hujjatlar va maʼlumotlar vakolatli organ tomonidan mustaqil ravishda “Raqamli hukumat” tizimining idoralararo integratsiyalashuv platformasi orqali olinadi. Nomzodlar Ijtimoiy himoya milliy agentligi huzuridagi Ijtimoiy himoya tizimi xodimlarining malakasini oshirish markazining professional tutingan oilalarni tayyorlash kursidan oʻtgan boʻlsa, sertifikat vakolatli organ tomonidan mustaqil ravishda olinadi. 13. Vakolatli organ boshqa davlat organlari va tashkilotlar bilan birgalikda nomzodlardan ariza va tegishli hujjatlarni qabul qilgan kundan boshlab oʻn ish kuni ichida ularning turmush va taʼminot sharoitlarini oʻrganib chiqadi hamda bu haqida mazkur Nizomga 3-ilovada keltirilgan namunaga muvofiq dalolatnoma tuzadi. Nomzodlarning turmush va taʼminot sharoitlari oʻrganilayotganda vakolatli organ turar joyning maishiy-xoʻjalik sharoitlarini, bola uchun yaratilgan shart-sharoitni, ariza beruvchining shaxsiy fazilatlari, ularning bolalar bilan ishlash tajribasi, oila aʼzolarining bolani tarbiyalash uchun oilaga qabul qilinishiga nisbatan munosabatini oʻrganadi. 14. Vakolatli organ tomonidan oʻrganish yakunlari boʻyicha uch ish kuni ichida nomzodlarning professional tutingan oilani tashkil etish mumkinligi (mumkin emasligi) toʻgʻrisida Ijtimoiy himoya milliy agentligi tomonidan tasdiqlangan namunadagi xulosa beriladi. Nomzodlarning professional tutingan oilani tashkil etish mumkinligi toʻgʻrisida xulosa berishga quyidagilar asos hisoblanadi: turar joy sanitariya normalari, qoidalari va gigiyena normativlariga mosligi; taqdim qilingan hujjatlarning qonunchilik hujjatlari talablariga muvofiqligi; tayyorlov kurslarida oʻqiganligini tasdiqlovchi sertifikatning mavjudligi; ijtimoiy himoyaga muhtoj bolalarni tarbiyalash uchun oilaga olish istagini bildirgan nomzodlarning bolalarni tarbiyalashda qonunchilik hujjatlarida belgilangan majburiyatlarini bajara olish imkoniyatlari; nomzodlarning psixologik holatining barqarorligi va bola tarbiyalashda yetarlicha koʻnikmalari mavjudligi; bolalarni tarbiyalash uchun oilaga olish istagini bildirgan nomzodlarning bolalarga ijtimoiy, psixologik-pedagogik, huquqiy yordam koʻrsatish borasida bilim va koʻnikmaga egaligi. Vakolatli organ ijobiy xulosani tegishli hududiy boshqarmaga taqdim etadi. 15. Professional tutingan oila vakolatli organning ijobiy xulosasi asosida hududiy boshqarmaning qarori bilan tashkil etiladi va bu toʻgʻrisida nomzodni bir ish kunida xabardor qilgan holda “Ijtimoiy himoya” ATda hisobga qoʻyiladi. 16. Quyidagi holatlar vakolatli organning salbiy xulosasiga asos boʻladi: turar joy sanitariya normalari, qoidalari va gigiyena normativ talablariga javob bermasligi; taqdim etilgan hujjatlarda notoʻgʻri maʼlumotlar koʻrsatilganligi yoki hujjatlar toʻliq shakllantirilmaganligi; nomzod qonunchilik hujjatlariga muvofiq tarbiyaga joylashtirishning barcha shakllariga bolalarni olishi taqiqlangan shaxslar toifasiga mansub boʻlsa; bolalarni tarbiyaga olishga oila aʼzolaridan birining qarshi ekanligi. 17. Vakolatli organ ushbu Nizomning 16-bandida nazarda tutilgan asoslar mavjud boʻlsa, arizani asoslantirgan holda rad qiladi va bu toʻgʻrisida nomzodni “Ijtimoiy himoya” AT yoki YIDXPdagi shaxsiy kabinetiga elektron xabarnoma yuborish orqali xabardor qiladi. Nomzod arizaning rad qilinganligidan norozi boʻlgan taqdirda, belgilangan tartibda yuqori turuvchi tashkilotga yoki sud tartibida shikoyat qilishi mumkin. 18. Hududiy boshqarmaning professional tutingan oilani tashkil etish toʻgʻrisidagi qarorida professional tutingan oilaning nomi (agar mavjud boʻlsa) va manzili koʻrsatiladi. 19. Ijtimoiy himoyaga muhtoj bolalarni tarbiyalashda huquqni muhofaza qiluvchi organlarda voyaga yetmaganlarning huquqlari va qonuniy manfaatlarini himoya qilish sohasida faoliyat yuritgan, shuningdek, bolalar bilan bevosita ishlash tajribasiga ega nomzodlarga ustunlik huquqi beriladi. 20. Ijtimoiy himoyaga muhtoj bolalar professional tutingan oilaga vakolatli organ va professional tutingan oila oʻrtasida tuzilgan shartnoma asosida 6 oygacha boʻlgan muddatga, biroq oʻn sakkiz yoshga toʻlgunga (voyaga yetgunga) qadar joylashtiriladi. Ijtimoiy himoyaga muhtoj bolalarning professional tutingan oilada boʻlish muddati ularning ehtiyojlari, individual xususiyatlari, hayoti va sogʻligʻiga tahdid soluvchi omillarning bartaraf etish holati, shuningdek, bolalarni himoya qilish rejasi yoki individual integratsiya rejasini qayta koʻrib chiqish asosida vakolatli organ tomonidan qoʻshimcha 6 oygacha uzaytirilishi mumkin. 21. Vakolatli organ ijtimoiy himoyaga muhtoj bola professional tutingan oilaga joylashtirilganidan soʻng: a) “Ijtimoiy himoya” ATga quyidagi maʼlumotlarni bir ish kunida kiritadi: ijtimoiy himoyaga muhtoj bolaning professional tutingan oilaga joylashtirilgan sana va uning yoshi; professional tutingan oilani tashkil etgan fuqaroning nomiga ochilgan tijorat bankdagi hisobvaragʻi; b) quyidagi hujjatlarni uch ish kuni ichida elektron shaklda professional tutingan oilaning “Ijtimoiy himoya” ATdagi shaxsiy kabinetiga taqdim etadi: ijtimoiy himoyaga muhtoj bolaning tugʻilganlik haqidagi guvohnomasi yoki biometrik pasporti (identifikatsiyalovchi ID-karta) maʼlumotlari; vakolatli organning bolani himoya qilish rejasi (agar ishlab chiqilgan boʻlsa) yoki xulosasi (ijtimoiy jihatdan xavfli ahvolda boʻlgan bolalar uchun); bolani himoya qilish rejasi yoki individual integratsiya rejasi; bolaning ota-onalari (ularning oʻrnini bosuvchi shaxslar) toʻgʻrisidagi maʼlumotlar. 22. Ijtimoiy himoyaga muhtoj bolalarni joylashtirish muddatining tugashi yoki boshqa sabablarga koʻra oiladan chiqarilishiga qarab professional tutingan oilaga yangi bolalar qabul qilinishi mumkin. 23. Agar professional tutingan oilani tashkil etgan fuqaro 65 yoshga toʻlsa, shuningdek, bu bola manfaatiga zid boʻlsa, bunday hollarda oilaga yangi ijtimoiy himoyaga muhtoj bolalar olishga yoʻl qoʻyilmaydi. Professional tutingan oilani tashkil etgan fuqaro 65 yoshga toʻlsa, oʻz faoliyatini joylashtirilgan ijtimoiy himoyaga muhtoj bolalarning boʻlish muddati yakuniga qadar, shuningdek, ular boshqa sabablarga koʻra oiladan olinguniga qadar amalga oshiradi. 24. Ijtimoiy himoyaga muhtoj bola quyidagi hollarda professional tutingan oiladan chiqariladi: ushbu Nizomning 20-bandida nazarda tutilgan muddat tugaganda; ijtimoiy himoyaga muhtoj bola oʻz ota-onasiga qaytarilganda; ijtimoiy himoyaga muhtoj bola boshqa muqobil joylashtirish shakllariga joylashtirilganda; ijtimoiy himoyaga muhtoj bola vafot etganda; professional tutingan oilani tashkil etgan fuqarolar vafot etganda, sud tomonidan vafot etgan deb eʼlon qilinganda yoki bedarak yoʻqolgan deb topilganda; vakolatli organ va professional tutingan oila oʻrtasida tuzilgan shartnoma taraflarning tashabbusi bilan bekor qilinganida. 25. Ijtimoiy himoyaga muhtoj bolalar professional tutingan oiladan chiqarilganda, uni joylashtirish boʻyicha professional tutingan oila bilan tuzilgan shartnoma bekor qilinadi va bu toʻgʻrisidagi maʼlumot vakolatli organ tomonidan “Ijtimoiy himoya” ATga kiritiladi. 26. Professional tutingan oila quyidagi huquqlarga ega: ijtimoiy himoyaga muhtoj bolalarning ruhiy va jismoniy rivojlanishi hamda sogʻligʻi toʻgʻrisida batafsil maʼlumotlarni olish; ijtimoiy himoyaga muhtoj bolalarning ota-onalari (ularning oʻrnini bosuvchi shaxslar) toʻgʻrisidagi maʼlumotlarni olish va tegishli hujjatlar bilan tanishish; ijtimoiy himoyaga muhtoj bolalarni oilaga qabul qilishda mazkur Nizomning 21-bandi “b” kichik bandida keltirilgan hujjatlarning toʻliq taqdim etilishini talab qilish; bolalarga gʻamxoʻrlik koʻrsatish va ularni ijtimoiy reabilitatsiya qilishda vakolatli organ, boshqa davlat organlari va nodavlat tashkilotlar bilan hamkorlik qilish. Professional tutingan oila qonunchilik hujjatlariga muvofiq boshqa huquqlarga ham ega boʻlishi mumkin. Professional tutingan oilaning huquqlarini bolalarning huquqlariga zid ravishda amalga oshirilishiga yoʻl qoʻyilmaydi. 27. Professional tutingan oila quyidagilarga majbur: bolani himoya qilish rejasi yoki individual integratsiya rejasida professional tutingan oila uchun belgilangan vazifalarni bajarish; ijtimoiy himoyaga muhtoj bolalarning asosiy ehtiyojlarini qondirish (sogʻligʻi, taʼlim olishi va jismoniy rivojlanishi hamda moddiy taʼminoti), ular uchun xavfsiz oilaviy va doʻstona muhitini tashkil qilish; ijtimoiy himoyaga muhtoj bolalarga oid har qanday maʼlumotning sir saqlanishi, ularning erkinlik va shaxsiy daxlsizlik huquqlarini taʼminlash; ijtimoiy himoyaga muhtoj bolalarni ularning shaʼni va qadr-qimmatiga qilingan tajovuzlardan, shaxsiy hayotiga gʻayriqonuniy aralashuvlardan himoya qilish; ijtimoiy himoyaga muhtoj bolalarning psixoemotsional holatini barqarorlashtirish, ularning ota-onalari (ularning oʻrnini bosuvchi shaxslar) bilan buzilgan munosabatlarini tiklash va ijtimoiylashuviga koʻmaklashish; ijtimoiy himoyaga muhtoj bolalarda oilaviy munosabatlar, maishiy-xoʻjalik, roʻzgʻor yuritish bilan bogʻliq iqtisodiy koʻnikmalarni shakllantirish, ularni kasb tanlashi uchun shart-sharoitlar yaratish orqali mustaqil hayotga tayyorlash; ijtimoiy himoyaga muhtoj bolalarni tarbiyalashda qonunchilik hujjatlariga va xalqaro normalar talablariga qatʼiy amal qilish. Professional tutingan oila zimmasiga qonunchilik hujjatlariga muvofiq boshqa majburiyatlar ham yuklanishi mumkin. 28. Ijtimoiy himoyaga muhtoj bolalar quyidagi huquqlarga ega: oilada fikrlash, soʻz, vijdon va eʼtiqod erkinligidan foydalanish; taʼlim olish; tibbiy yordam olish; qiziqish va qobiliyatlari doirasida qoʻshimcha taʼlim olish; yoshi, sogʻligʻining holati va kasbiy tayyorgarligiga muvofiq qonunchilikda belgilangan tartibda mehnat qilish, faoliyat turini va kasbni erkin tanlash, adolatli mehnat sharoitlarida ishlash. 29. Professional tutingan oilaga berilgan ijtimoiy himoyaga muhtoj bolalarning moddiy taʼminoti quyidagicha amalga oshiriladi: har bir ijtimoiy himoyaga muhtoj bolaning yashash xarajatlari uchun har oyda 7 yoshgacha boʻlgan bolalarga bazaviy hisoblash miqdorining 5 baravari miqdorida, 7 yoshdan katta boʻlgan bolalarga bazaviy hisoblash miqdorining 7 baravari miqdorida; har bir ijtimoiy himoyaga muhtoj bolani tarbiyalagani (parvarishlash) uchun professional tutingan oilaga mehnatga haq toʻlashning eng kam miqdorining 2 baravari miqdorida mablagʻlar toʻlanadi. Professional tutingan oila ijtimoiy himoyaga muhtoj bolalarni oziq-ovqat, kiyim-bosh, poyabzal va yumshoq jihozlar, shaxsiy gigiyena buyumlari bilan taʼminlashi, ularni oʻquv kurslarida oʻqish uchun sharoit yaratib berishi lozim. 30. Ijtimoiy himoyaga muhtoj bolalarning barcha yashash xarajatlari va professional tutingan oilaga toʻlanadigan toʻlovlar Ijtimoiy himoya milliy agentligining Ijtimoiy himoya davlat jamgʻarmasi mablagʻlari hisobidan alohida ochilgan shaxsiy gʻazna hisobvaragʻi orqali amalga oshiriladi. Bunda “Ijtimoiy himoya” ATda: har bir ijtimoiy himoyaga muhtoj bola va professional tutingan oila uchun belgilangan mablagʻlar bolaning yoshi va soniga mutanosib ravishda professional tutingan oilaga oʻtkaziladigan mablagʻ avtomatik hisob-kitob qilinadi; toʻlov qaydnomasi va toʻlov topshiriqnomasi hisobot oyidan keyingi oyning 5-sanasiga qadar shakllanadi va Ijtimoiy himoya davlat jamgʻarmasining maxsus gʻazna hisobvaragʻidan ikki ish kuni ichida Iqtisodiyot va moliya vazirligining axborot tizimlari orqali professional tutingan oilani tashkil etgan fuqaroning tijorat bankdagi hisobvaragʻiga avtomatik ravishda oʻtkaziladi. 31. Professional tutingan oila jismoniy va yuridik shaxslarning homiylik xayriyalari va qonunchilik hujjatlarida taqiqlanmagan boshqa manbalar hisobidan moliyalashtirilishi mumkin. 32. Professional tutingan oilaga pul mablagʻlarini ajratish unga ijtimoiy himoyaga muhtoj bolalar qabul qilingandan soʻng amalga oshiriladi. Yangi qabul qilingan ijtimoiy himoyaga muhtoj bolalar uchun ular qabul qilingan oyda ajratiladigan mablagʻlar miqdori bir nafar bolaga belgilangan summani bola qabul qilingan oy kunlariga proporsional boʻlish orqali hisoblanadi. 33. Ijtimoiy himoyaga muhtoj bola oy davomida professional tutingan oiladan chiqarilganda, u uchun ajratilgan mablagʻlar Ijtimoiy himoya davlat jamgʻarmasiga qaytariladi yoki kelgusi toʻlovlar hisobiga hisobga olinadi. 34. Ajratilgan mablagʻlardan maqsadli va samarali foydalanish boʻyicha javobgarlik professional tutingan oila zimmasiga yuklatiladi. 35. Professional tutingan oilaga berilgan ijtimoiy himoyaga muhtoj bolaning huquqlari va qonuniy manfaatlarini himoya qilish, uning turmush sharoitlari va tarbiyalanishini, bolani himoya qilish rejasi yoki individual integratsiya rejasining amalga oshirilishini hamda uning oilaga moslashganligi monitoringi professional tutingan oila yashayotgan joyidagi vakolatli organ tomonidan olib boriladi. Monitoring har oyda kamida bir marotaba professional tutingan oila yashayotgan xonadonga tashrif buyurgan holda amalga oshiriladi. 36. Professional tutingan oilalarni monitoring qilishda profilaktika inspektorlari jalb qilinishi mumkin. 37. Monitoring qilishda quyidagi holatlarga alohida eʼtibor qaratiladi: bolani himoya qilish rejasi yoki individual integratsiya rejasining amalga oshirilishi holati; ijtimoiy himoyaga muhtoj bolaning yashashi va rivojlanishi uchun sharoitlar mavjudligi; xonadonning maishiy-xoʻjalik sharoitlari; ijtimoiy himoyaga muhtoj bolaning oila muhitiga va oila aʼzolarining bola xulqi va xarakteriga moslashganligi; ijtimoiy himoyaga muhtoj bolaning tarbiyasi, taʼlimi, aqliy rivojlanishi, sogʻligʻi, tashqi koʻrinishi, gigiyenaga rioya qilinishi, emotsional hamda jismoniy rivojlanishi; ijtimoiy himoyaga muhtoj bolaning alohida qiziqish va qobiliyatlarining qoʻllab-quvvatlanishi; oila aʼzolarining oʻzaro munosabatlari; ijtimoiy himoyaga muhtoj bolaning har tomonlama rivojlanishini taʼminlash uchun taʼlim, sport, maishiy va sanʼat sohalariga oid qoʻshimcha mashgʻulotlarga jalb etilganligi va boshqalar. 38. Yuridik yoki jismoniy shaxslar tomonidan professional tutingan oilaga berilgan ijtimoiy himoyaga muhtoj bolani parvarishlash va tarbiyalash bilan bogʻliq majburiyatlar lozim darajada bajarmayotganligi yoxud bola huquqlari va qonuniy manfaatlarining buzilishi haqidagi murojaatlar kelib tushgan taqdirda, vakolatli organ rejadan tashqari monitoringni amalga oshirishi mumkin. 39. Monitoring davomida ijtimoiy himoyaga muhtoj bolaning tarbiyasi, rivojlanishi, huquqlari taʼminlanishi bilan bogʻliq muammo yoki kamchiliklar aniqlangan taqdirda, vakolatli organ tegishli davlat va nodavlat tashkilotlarini jalb qilgan holda, muammoni bartaraf etishga qaratilgan maslahat, psixologik-pedagogik, ijtimoiy, huquqiy, tibbiy va boshqa ijtimoiy xizmatlar tashkil etilishini taʼminlaydi. Bunda zarur hollarda, vakolatli organ tomonidan bolani himoya rejasi yoki individual integratsiya rejasiga tegishli oʻzgartirishlar kiritilishi mumkin. 40. Professional tutingan oilani tashkil etgan fuqarolar tomonidan oʻzlariga yuklatilgan majburiyatlar bajarilmaganligi yoki ijtimoiy himoyaga muhtoj bolaning huquqlari va qonuniy manfaatlari taʼminlanmaganligi bilan bogʻliq dalillar aniqlangan taqdirda, vakolatli organ oʻrganish dalolatnomasida ushbu holatlarni aks ettirishi lozim. Monitoring davomida professional tutingan oila zimmasiga yuklatilgan majburiyatlarni lozim darajada bajarilmaganligi yoki bajarilmaganligi aniqlanganda, vakolatli organ ularning javobgarlik masalasini hal qilish yuzasidan tegishli davlat organlariga takliflar kiritadi. 41. Professional tutingan oilalar tomonidan harakatlar qonunchilik hujjatlarida belgilangan talablar, ular bilan tuzilgan shartnoma shartlariga zid ravishda amalga oshirilayotgan taqdirda yoxud ularning harakatlari ijtimoiy himoyaga muhtoj bolaning sogʻligʻi, hayoti, jismoniy, psixologik, axloqiy rivojlanishiga jiddiy zarar yetkazayotgan boʻlsa, shuningdek, monitoring mobaynida aniqlangan kamchiliklarni ijtimoiy himoyaga muhtoj bolani oiladan olmasdan hal qilib boʻlmasligi maʼlum boʻlganda, vakolatli organ monitoring oʻtkazilgandan soʻng uch ish kun ichida: professional tutingan oilani belgilangan majburiyatlarini bajarishdan chetlashtirish va ijtimoiy himoyaga muhtoj bolani oiladan olish haqida qaror qabul qiladi; professional tutingan oila bilan tuzilgan shartnomani bekor qiladi; ijtimoiy himoyaga muhtoj bolaning xavfsizligini taʼminlaydi. 42. Professional tutingan oila yashash manzilini oʻzgartirgan taqdirda, bu toʻgʻrisida yashash joyidagi vakolatli organni xabardor qiladi hamda yangi manzilda joylashgan hududdagi vakolatli organ 10 kun ichida rejadan tashqari monitoringni amalga oshirishi shart. 43. Monitoring natijalari “Ijtimoiy himoya” ATga kiritiladi. 44. Quyidagi holatlarda professional tutingan oila bilan tuzilgan shartnoma vakolatli organning tashabbusi bilan bir tomonlama bekor qilinadi: professional tutingan oila tomonidan ijtimoiy himoyaga muhtoj bolaga gʻamxoʻrlik koʻrsatilmaganda, mazkur Nizomda va shartnomada nazarda tutilgan majburiyatlar bajarilmaganda; ijtimoiy himoyaga muhtoj bolaning parvarishi va taʼminoti, kiyim-bosh va poyabzal xarajatlari uchun beriladigan mablagʻlarni bolaning manfaatlari yoʻlida sarflanmaganda; vakolatli organ tomonidan olib boriladigan monitoring natijasida professional tutingan oila bilan tuzilgan shartnomani bekor qilishga sabab boʻladigan holatlar mavjud boʻlganda; professional tutingan oilani tashkil etgan fuqaro yoki tarbiyaga berilgan ijtimoiy himoyaga muhtoj bola vafot etganda. 45. Ijtimoiy himoyaga muhtoj bolalarni tarbiyaga olish toʻgʻrisidagi shartnoma muddatidan oldin quyidagi sabablar boʻlganda professional tutingan oilaning tashabbusi bilan bekor qilinishi mumkin: uzoq vaqt (bir oydan ortiq boʻlgan muddatda) kasal boʻlganda; ijtimoiy himoyaga muhtoj bolalar bilan oʻzaro bir-birini tushunmaslik va boshqalar. Ijtimoiy himoyaga muhtoj bolalarni professional tutingan oilaga tarbiyalash uchun berish toʻgʻrisidagi shartnoma ushbu bolalar ota-onalariga qaytarilganda yoki joylashtirishning boshqa muqobil shakliga berilganida muddatidan oldin bekor qilinishi mumkin. 46. Ushbu Nizomni qoʻllash jarayonida yuzaga kelgan nizolarni hal qilish qonunchilik hujjatlarida belgilangan tartibda amalga oshiriladi. 47. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. BosqichlarSubyektlarTadbirlarMuddatlar1-bosqichProfessional tutingan oilani tashkil etish istagini bildirgan fuqaroOʻzining yashash joyi boʻyicha “Inson” ijtimoiy xizmatlar markazlariga bevosita kelgan holda yoki oʻzi mustaqil ravishda “Yagona milliy ijtimoiy himoya” axborot tizimi yoxud Oʻzbekiston Respublikasi Yagona interaktiv davlat xizmatlari portali orqali professional tutingan oilani tashkil etish boʻyicha ariza (unga talab etiladigan hujjatlarni ilova qilgan holda) bilan murojaat qiladi.Oʻz xohishiga koʻra2-bosqich“Inson” ijtimoiy xizmatlar markazlari1. Nomzodning arizasini va taqdim etgan hujjatlarini oʻrganib chiqadi.2. Zarur hujjatlarni “Raqamli hukumat” tizimining idoralararo integratsiyalashuv platformasi orqali oladi.3. Bolani tarbiyalash uchun oilasiga qabul qilish istagini bildirgan shaxslarning turmush va taʼminot sharoitlarini oʻrganib chiqadi hamda bu haqida tegishli dalolatnoma tuzadi.Ariza qabul qilingan kundan boshlab oʻn ish kuni ichida4. Oʻrganish yakunlari boʻyicha professional tutingan oilani tashkil etish mumkinligi toʻgʻrisidagi ijobiy xulosani Ijtimoiy himoya milliy agentligining tegishli hududiy boshqarmasiga taqdim etadi.uch ish kuni ichida5. Arizani rad qilishga asoslar mavjud boʻlsa, arizani asoslantirgan holda rad qiladi va bu toʻgʻrisida nomzodni uning “Yagona milliy ijtimoiy himoya” axborot tizimi yoki Oʻzbekiston Respublikasi Yagona interaktiv davlat xizmatlari portalidagi shaxsiy kabinetiga elektron xabarnoma yuborish orqali xabardor qiladi.bir ish kuni ichida3-bosqichIjtimoiy himoya milliy agentligining hududiy boshqarmalari“Inson” ijtimoiy xizmatlar markazlarining ijobiy xulosasi asosida professional tutingan oilani tashkil etish boʻyicha qaror qabul qiladi va bu toʻgʻrisida nomzodni uning “Yagona milliy ijtimoiy himoya” axborot tizimi yoki Oʻzbekiston Respublikasi Yagona interaktiv davlat xizmatlari portalidagi shaxsiy kabinetiga elektron xabarnoma yuborish orqali xabardor qilgan holda “Yagona milliy ijtimoiy himoya” axborot tizimida hisobga qoʻyadi.bir ish kuni ichida 1. Nomzodlar tomonidan taqdim etiladigan hujjatlar roʻyxati: a) ariza*; b) tibbiyot muassasasi vrachlik-maslahat komissiyasining nomzodlar sogʻligʻi toʻgʻrisidagi xulosasi; v) sil kasalligiga qarshi kurashish va teri-tanosil dispanseridan olingan maʼlumotnomalar; g) shaxsning ota-onalik huquqidan mahrum qilinganligi (qilinmaganligi), muomalaga layoqatsiz yoki muomala layoqati cheklangan deb topilganligi (topilmaganligi), farzandlik bekor qilinganligi (qilinmaganligi) haqidagi sud qarori (maʼlumot). 2. “Raqamli hukumat” tizimining idoralararo integratsiyalashuv platformasi orqali olinadigan maʼlumotlar roʻyxati: a) shaxsni tasdiqlovchi hujjat toʻgʻrisidagi maʼlumotlar; b) nikoh qayd etilganligi (agar nikohda boʻlsa) toʻgʻrisidagi maʼlumot; v) sudlanganlik (sudlanmaganlik) holati haqida maʼlumot; g) ish joyi, egallab turgan lavozimi va ish haqi koʻrsatilgan (agar mavjud boʻlsa) yoki boshqa daromad manbalari toʻgʻrisidagi maʼlumot**; d) turar joyga boʻlgan mulk huquqini yoki turar joydan foydalanish huquqini tasdiqlovchi maʼlumotlar; e) narkologiya dispanseri hisobida turishi yoki turmasligi toʻgʻrisidagi maʼlumot; j) ruhiy kasalliklar boʻyicha dispanser hisobida turishi yoki turmasligi toʻgʻrisidagi maʼlumot. 20___ yil “___” ________________________________________________________(dalolatnoma tuzilgan joy) ________Nomzodning F.I.O. ____________________________________________________________________________________________________________________________________________________________Telefon raqami: _______________________________________________________________________________________________________________________________________________________________Tugʻilgan sanasi (kun/oy/yil) ________________________ Maʼlumoti: _________________________________________________________________________________________________________________Pasport (ID-karta) maʼlumotlari: ______________________________________________________________________________________________________________________________________________(seriyasi, raqami, kim tomonidan va qachon berilgan, tugʻilgan sanasi, roʻyxatdan oʻtgan manzil)Kasbiy faoliyat turi/ish joyi __________________________________________________________________________________________________________________________________________________Yashash manzili: ________________________________________________________________________________________________________________________________________________________________Yashash xonadoni va uning holati _________________________________________________________________________________________________________________________________________________(koʻp qavatli uy, hovli, yashash xonalari soni, yer maydoni, xonadonning holati, qoʻshimcha qurilma, sharoitlar va boshqalar)__________________________________________________________________________________________________________________________________________________________________________________________________________________________________________________________________________________________________________________________________________________________Turar joy maqomi: _____________________________________________________________________________________________________________________________________________________________ (miqdor, ijara va boshqalar)Uy xoʻjaligida mavjud uy hayvonlari (turi va soni): _______________________________________________________________________________________________________________________________Biz kuyida imzo chekuvchilar, _____________________________________________________________________________________________________________________________________________________ (“Inson” ijtimoiy xizmatlar markazi xodimlari)va __________________________________________________________________________________________________________________________________________________________________________ (mahalla raisi* F.I.O., Sanitariya-epidemiologik osoyishtalik va jamoat salomatligi qoʻmitasining tuman (shahar) boʻlimi vakili** F.I.O. lavozimi)__________________________________________________________________________________________________________________________________________________________________________________________________________________________________________________________________________________________________________________________________________________________Nomzod ishtirokida uning yashash xonadonida turmush va yashash sharoitlari oʻrganish vaqtidagi holat quyidagilardan iborat:1. Fuqaroligi _________________________________________________________________________________________________________________________________________________________________2. Oilaviy ahvoli _____________________________________________________________________________________________________________________________________________________________3. Turmush oʻrtogʻining F.I.O. (oilali boʻlsa) ______________________________________________________________________________________________________________________________________4. Qachondan buyon nikohda turadi ________________________________________________________________________________________________________________________________________________5. Farzandlarining mavjudligi, soni ____________________________________________________________________________________________________________________________________________T/rFarzandi F.I.O.Tugʻilgan yili, oy, sanasiYashash manzili1.2....6. Nafaqa olishi haqida maʼlumot _____________________________________________________________________________________________________________________________________________7. Daromadi miqdori _________________________________________________________________________________________________________________________________________________________8. Xonadondagi xonalar soni, holati va jihozlanganligi ________________________________________________________________________________________________________________________________________________________________________________________________________________________________________________________________________________________________________9. Bolalar uchun ajratilgan xonalar soni ________________________________________________________________________________________________________________________________________10. Har bir xonada yaratilgan sharoitlar holati _______________________________________________________________________________________________________________________________________________________________________________________________________________________________________________________________________________________________________________Nomzod bilan birga yashayotgan har bir oila aʼzosining F.I.O., yoshi va ularning roziligi.1. ___________________________________________________________________________________________________________________________________________________________________________2. ___________________________________________________________________________________________________________________________________________________________________________Nomzodning shaxsiy fazilati (jumladan, xarakteri, farzandlikka oluvchi va tutingan ota-onalarni tayyorlash kursida oʻqiganligi, bolalar bilan ishlash tajribasi va boshqalar):__________________________________________________________________________________________________________________________________________________________________________________________________________________________________________________________________________________________________________________________________________________________Nomzod oilasi aʼzolarining oʻzaro munosabatlari xarakteri (oila aʼzolari oʻrtasidagi oʻzaro munosabat):__________________________________________________________________________________________________________________________________________________________________________________________________________________________________________________________________________________________________________________________________________________________Bolani oilasiga olishi sababi (motivi): ________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________“Inson” ijtimoiy xizmatlar markazining Bolalarni ijtimoiy himoya qilish shuʼbasi xodimi:___________________________________________(imzo)(F.I.O.)“Inson” ijtimoiy xizmatlar markazining ijtimoiy xodimi:___________________________________________(imzo)(F.I.O.)______________MFY raisi:___________________________________________(imzo)(F.I.O.)Sanitariya-epidemiologik osoyishtalik va jamoat salomatligi qoʻmitasining tuman (shahar) boʻlimi xodimi:___________________________________________(imzo)(F.I.O.)Nomzod:___________________________________________(imzo)(F.I.O.) 1. Mazkur Nizom kichik hajmli ijtimoiy koʻmak markazlarining maqomi, faoliyatini tashkil etish, unga zoʻravonlikdan jabrlangan, oʻziga nisbatan zoʻravonlik sodir etilishi xavfi ostida boʻlgan va ijtimoiy jihatdan xavfli ahvolda boʻlgan bolalarni (keyingi oʻrinlarda — tarbiyalanuvchilar) joylashtirish, tarbiyalanuvchilarga kompleks ijtimoiy va reabilitatsiya xizmatlarini koʻrsatish, shuningdek, moliyalashtirish va monitoring qilish tartibini belgilaydi. 2. Kichik hajmli ijtimoiy koʻmak markazlari tarbiyalanuvchilarga individual yondashuv asosida oilaga yaqin muhitda kompleks ijtimoiy va reabilitatsiya xizmatlarini koʻrsatish orqali oilaviy hayot sharoitiga qaytarish maqsadida tashkil etiladi. 3. Quyidagilar kichik hajmli ijtimoiy koʻmak markazlarining asosiy vazifalari hisoblanadi: tarbiyalanuvchilarning aqliy, emotsional va jismoniy rivojlanishiga koʻmaklashuvchi oilaviy muhitni yaratish; tarbiyalanuvchilarni oilaviy, milliy anʼanalar va umuminsoniy qadriyatlar asosida tarbiyalash; tarbiyalanuvchilarga kompleks ijtimoiy va reabilitatsiya xizmatlarini koʻrsatish; tarbiyalanuvchilarning oʻzlari tomonidan xulq-atvorni boshqarishni oʻrgatish, ularning ota-onalari (ularning oʻrnini bosuvchi shaxslar) bilan buzilgan munosabatlarini tiklash va ijtimoiylashuviga koʻmaklashish; tarbiyalanuvchilarda oilaviy-maishiy hayot koʻnikmalarini shakllantirish, mehnat va kasb tanlashi uchun shart-sharoitlar yaratish, mustaqil hayotga tayyorlash. 4. Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Ijtimoiy himoya milliy agentligi) huzuridagi Bolalarni qoʻllab-quvvatlash va ijtimoiy integratsiya markazi (keyingi oʻrinlarda — Integratsiya markazi) kichik hajmli ijtimoiy koʻmak markazlarining muassisi hisoblanadi va ular Ijtimoiy himoya milliy agentligi bilan kelishgan holda yuridik shaxs maqomisiz Integratsiya markazi direktorining buyrugʻi bilan, qoida tariqasida, mahallalarda tashkil etiladi. 5. Kichik hajmli ijtimoiy koʻmak markazlari Ijtimoiy himoya milliy agentligi va uning tizimidagi tashkilotlar, Integratsiya markazi balansida boʻlgan turarjoylarda, yangidan xarid qilingan uy-joylarda hamda ijara asosida olingan turarjoylarda tashkil etilishi mumkin. Kichik hajmli ijtimoiy koʻmak markazlari uchun uy-joylarni xarid qilish Ijtimoiy himoya milliy agentligi direktorining buyrugʻiga asosan Ijtimoiy himoya milliy agentligi, Integratsiya markazi, Ijtimoiy himoya milliy agentligining Ijtimoiy himoya davlat jamgʻarmasi (keyingi oʻrinlarda — Jamgʻarma) hamda tegishli hududiy boshqarmasi xodimlaridan iborat tashkil etiladigan komissiya xulosasiga koʻra Integratsiya markazi tomonidan Jamgʻarma mablagʻlari hisobidan amalga oshiriladi. Kichik hajmli ijtimoiy koʻmak markazlari tashkil etiladigan bino-inshootlar, ularni jihozlash, taʼmirlash va moddiy-texnika bazasi uchun minimal talablar kichik hajmli bolalar uylari boʻyicha minimal talablar asosida belgilanadi. Kichik hajmli ijtimoiy koʻmak markazlarida tashvish tugmasi oʻrnatiladi. 6. Kichik hajmli ijtimoiy koʻmak markazlari faoliyati, shu jumladan jihozlash va tashvish tugmasi bilan bogʻliq xarajatlar Integratsiya markazi tomonidan Jamgʻarmadan ajratilgan mablagʻlar va qonunchilikda taqiqlanmagan boshqa manbalar hisobidan moliyalashtiriladi. 7. Kichik hajmli ijtimoiy koʻmak markazlari nodavlat tashkilotlar tomonidan ham tashkil etilishi mumkin. 8. Nodavlat tashkilotlar tomonidan tashkil etilgan kichik hajmli ijtimoiy koʻmak markazlari tomonidan tarbiyalanuvchilarni kompleks ijtimoiy va reabilitatsiya xizmatlarini koʻrsatish hamda boshqa yoʻnalishda koʻrsatiladigan xizmatlar Integratsiya markazi va nodavlat tashkilotlar oʻrtasida tuziladigan davlat ijtimoiy buyurtmasi, autsorsing va boshqa turdagi shartnomalar asosida qonunchilik hujjatlari talablariga muvofiq amalga oshiriladi. 9. Nodavlat tashkilotlar tomonidan tashkil etilgan kichik hajmli ijtimoiy koʻmak markazlariga tarbiyalanuvchilarni joylashtirish va ulardan chiqarish “Inson” ijtimoiy xizmatlar markazi (keyingi oʻrinlarda — vakolatli organ)ning qarori asosida amalga oshiriladi. 10. Nodavlat tashkilotlar tomonidan tashkil etilgan kichik hajmli ijtimoiy koʻmak markazlariga joylashtirilgan tarbiyalanuvchilarning taʼminoti Jamgʻarma mablagʻlari hisobidan ushbu Nizomning 35-bandida nazarda tutilgan mablagʻlar doirasida moliyalashtiriladi. 11. Tarbiyalanuvchilarni kichik hajmli ijtimoiy koʻmak markazlariga joylashtirish ularni oilasida saqlab qolish yoki muqobil joylashtirish shakllariga berish imkoniyati boʻlmagan taqdirda, soʻnggi chora sifatida amalga oshiriladi. 12. Kichik hajmli ijtimoiy koʻmak markazlariga 18 yoshgacha boʻlgan 10 nafargacha tarbiyalanuvchi qabul qilinadi. Tarbiyalanuvchilar kichik hajmli ijtimoiy koʻmak markazlariga yashash joyi va turgan joyi, agar ular muayyan yashash joyiga ega boʻlmasa, aniqlangan joydagi vakolatli organning qarori bilan tarbiyalanuvchilar hamda ularning ota-onalari (ularning oʻrnini bosuvchi shaxslar) roziligi asosida bir yilgacha boʻlgan muddatga joylashtiriladi. Agar 3 oy mobaynida kichik hajmli ijtimoiy koʻmak markazlaridagi tarbiyalanuvchilarning soni 2 va undan kam boʻlgan taqdirda, ushbu kichik hajmli ijtimoiy koʻmak markazining faoliyati Ijtimoiy himoya milliy agentligining tegishli hududiy boshqarmasining xulosasiga koʻra Integratsiya markazi direktorining buyrugʻiga asosan toʻxtatiladi hamda tarbiyalanuvchilar vaqtinchalik yaqin hududdagi boshqa bir kichik hajmli ijtimoiy koʻmak markaziga joylashtiriladi. Bunda, faoliyati toʻxtatilgan kichik hajmli ijtimoiy koʻmak markaziga qoʻshimcha ravishda joylashtirilishi mumkin boʻlgan tarbiyalanuvchi(lar) aniqlanganda, uning faoliyati Integratsiya markazi direktorining buyrugʻi bilan qayta tiklanadi va vaqtinchalik boshqa bir kichik hajmli ijtimoiy koʻmak markaziga joylashtirilgan tarbiyalanuvchilar qaytariladi. 13. Tarbiyalanuvchilarni kichik hajmli ijtimoiy koʻmak markazlariga joylashtirishda ularning etnik jihatdan kelib chiqishi, muayyan dinga va madaniyatga mansubligi hisobga olinishi lozim. 14. Tarbiyalanuvchilar kichik hajmli ijtimoiy koʻmak markazlariga qabul qilinganidan soʻng, ikki ish kunida ushbu hududdagi vakolatli organ soʻroviga asosan ular sogʻliqni saqlash muassasalarida belgilangan tartibda tibbiy tekshiruvdan oʻtkaziladi, bundan voyaga yetmaganlarga ijtimoiy-huquqiy yordam koʻrsatish markazlaridan olib kelingan tarbiyalanuvchilar mustasno. Tibbiy tekshiruv xulosasiga koʻra tarbiyalanuvchilarning davolanishga muhtojligi (tan jarohati va boshqa kasalliklar) yoki ushbu Nizomning 15-bandi “a” kichik bandida nazarda tutilgan kasalliklar aniqlangan hollarda, ular davolanish uchun tegishli sogʻliqni saqlash muassasasiga joylashtiriladi. Bunda, tarbiyalanuvchilar sogʻliqni saqlash muassasalaridan chiqarilgunga qadar, biroq 1 oygacha boʻlgan muddatda kichik hajmli ijtimoiy koʻmak markazlarida hisobda turadi va vakolatli organ tomonidan zarur hollarda masofadan turib xizmatlar koʻrsatiladi. 15. Quyidagilar kichik hajmli ijtimoiy koʻmak markazlariga qabul qilinmaydi: a) bolalarda quyidagi tashxislardan biri mavjud boʻlganda: tez-tez, har oyda 5-martadan koʻp tutqanoq xurujlari sodir boʻladigan epilepsiya, seriyali tutqanoq xurujlariga, epileptik statusga, namozshomsimon ong xiralashish holatlariga, disforiyalarga moyillik; bemorning oʻzi va atrofdagilar uchun xavfli boʻlgan qoʻpol va xulqiy buzilishlar sabab boʻladigan ruhiy kasalliklar; jarayonning faol bosqichidagi sil kasalligi; yuqumli teri va soch kasalliklari; oʻtkir yuqumli kasalliklar; salbiy jarayondagi, yomon holatda oʻtadigan oʻsma kasalliklari va retsidivlari; tanosil kasalliklari (OIV infeksiyasi bundan mustasno); yurak-qon tomir, nafas olish va ovqat hazm qilish tizimining xuruj va dekompensatsiya bosqichi. Bunda, mazkur bandda nazarda tutilgan kasalliklar aniqlangan bolalar tegishli davolash-profilaktika muassasalariga yuborilganda, vakolatli organ tomonidan zarur hollarda masofadan turib xizmatlar koʻrsatiladi hamda ushbu muassasalardan chiqarilgandan soʻng ijtimoiy xodim ularni rozilik asosida hududiy markazlarga joylashtirish choralarini koʻradi. b) huquqbuzarliklar yoki gʻayriijtimoiy xatti-harakatlar sodir etgan bolalar. 16. Quyidagi holatlarda tarbiyalanuvchilar kichik hajmli ijtimoiy koʻmak markazlaridan chiqariladi: tarbiyalanuvchilar uchun ishlab chiqilgan himoya qilish rejasi yoki individual integratsiya rejasida belgilangan ijtimoiy xizmatlarning koʻrsatilishi natijasida ularning psixoijtimoiy holati barqarorlashganligi; tarbiyalanuvchining oʻn sakkiz yoshga toʻlganligi; ushbu Nizomning 12-bandi ikkinchi xatboshisida yoki 14-bandi uchinchi xatboshisida nazarda tutilgan muddatning tugaganligi; kichik hajmli ijtimoiy koʻmak markazlarining ichki tartib-qoidalarini muntazam yoki bir marta qoʻpol ravishda buzganligi; kichik hajmli ijtimoiy koʻmak markazlarini takroran oʻzboshimchalik bilan tark etganligi; tarbiyalanuvchilarning boshqa muqobil joylashtirish shakllariga berilganligi; tarbiyalanuvchilarning qonuniy vakillarining ularni kichik hajmli ijtimoiy koʻmak markazlaridan chiqarish boʻyicha arizasi; tarbiyalanuvchilarning vafot etishi. Tarbiyalanuvchilarni kichik hajmli ijtimoiy koʻmak markazlaridan chiqarish ularni joylashtirgan vakolatli organning qarori asosida amalga oshiriladi. Kichik hajmli ijtimoiy koʻmak markazlari uchun ichki tartib-qoidalar Ijtimoiy himoya milliy agentligi bilan kelishilgan holda Integratsiya markazi tomonidan belgilanadi. 17. Tarbiyalanuvchilar ota-onalari (ularning oʻrnini bosuvchi shaxslar)ga qaytarilganidan soʻng, olti oy mobaynida vakolatli organ (har oyda) va Integratsiya markazi yoki uning mintaqaviy boʻlinmalari (har ikki oyda) tomonidan monitoring qilib boriladi. 18. Kichik hajmli ijtimoiy koʻmak markazlarida tarbiyalanuvchilarga kompleks ijtimoiy va reabilitatsiya xizmatlari har bir tarbiyalanuvchi uchun qonunchilik hujjatlariga muvofiq tuzilgan himoya qilish rejasi yoki individual integratsiya rejasiga muvofiq ijtimoiy xizmatlar koʻrsatish standarti asosida koʻrsatiladi. 19. Himoya qilish rejasi yoki individual integratsiya rejasida tarbiyalanuvchiga koʻrsatiladigan gʻamxoʻrlik qilish, huquqiy, iqtisodiy, ijtimoiy, psixologik, taʼlim, tibbiy yordam koʻrsatish, kasb tanlash va mehnat qilish huquqlarini roʻyobga chiqarish va jamiyatga integratsiya qilishga qaratilgan xizmatlar nazarda tutiladi. 20. Himoya qilish rejasi yoki individual integratsiya rejasiga muvofiq tarbiyalanuvchilarni taʼlim bilan qamrab olishda har bir tarbiyalanuvchining yoshi, qiziqishlari, salohiyati hamda sogʻligʻining holati hisobga olinadi. Kichik hajmli ijtimoiy koʻmak markazi xodimlari tomonidan tarbiyalanuvchilarga taʼlim olishi uchun oʻrta-maxsus, kasbiy taʼlim, oliy taʼlim tashkilotlarini tanlash va ularga kirish uchun tayyorlanishda koʻmaklashib boriladi hamda ushbu tadbirlarni samarali amalga oshirilishi uchun zarur shart-sharoitlar yaratiladi. 21. Kichik hajmli ijtimoiy koʻmak markazlarida tarbiyalanuvchilar ona tilida yoki ular tushunadigan tilda muomala qilishi uchun zarur shart-sharoitlar yaratiladi hamda ularning har tomonlama rivojlanishini taʼminlash uchun tibbiy koʻrikdan oʻtkazish va sogʻligʻini tiklash ishlari hamda taʼlim, sport, maishiy va sanʼat sohalariga oid qoʻshimcha mashgʻulotlar mahalliy davlat hokimiyati organlari tomonidan mahalliy budjet mablagʻlari hisobidan tashkil etiladi. 22. Nogironligi boʻlgan tarbiyalanuvchilarning ijtimoiy reabilitatsiyasi uchun zarur xizmatlardan foydalanishiga sharoit yaratiladi. 23. Kichik hajmli ijtimoiy koʻmak markazlariga joylashtirilgan tarbiyalanuvchilar oziq-ovqat, shaxsiy gigiyena vositalari va kiyim-kechak bilan bepul taʼminlanadi. Bunda tarbiyalanuvchilar mavsumiy kiyim-kechakka muhtoj boʻlgan taqdirda, kiyim-kechak bilan taʼminlanadi. 24. Tarbiyalanuvchilar uchun oziq-ovqat mahsulotlarini sotib olish haftasiga kamida bir marta (tez ayniydigan oziq-ovqat mahsulotlarini haftasiga kamida ikki marta) kichik hajmli ijtimoiy koʻmak markazining tarbiyachilari tomonidan amalga oshiriladi. Tarbiyachi tarbiyalanuvchilarni ularning yoshiga muvofiq ravishda balanslangan ovqatlanishini taʼminlaydi. 25. Tarbiyachi ovqat pishirish uchun zarur boʻlgan mahsulotlardan sarflangan mahsulotlarni keyinchalik taomnoma boʻyicha hisobdan chiqarmasdan foydalanadi. 26. Mahsulotlar chakana savdo tashkilotlaridan xarid qilganda toʻlov cheklari saqlab qoʻyiladi, oziq-ovqat bozoridan naqd pulga xarid qilingan mahsulotlar uchun esa dalolatnoma tuziladi. 27. Oziq-ovqat mahsulotlarini va boshqa tovarlarni hisobdan chiqarish tarbiyachilar tomonidan taqdim etilgan cheklar va dalolatnomalar asosida, Integratsiya markazining doimiy ishlaydigan komissiyasi tomonidan amalga oshiriladi. Doimiy ishlaydigan komissiya tarkibi Integratsiya markazi tomonidan bir yilga belgilanadi va buyruq bilan tasdiqlanadi. 28. Kichik hajmli ijtimoiy koʻmak markazlari xodimlari tarbiyalanuvchilar bilan ishlashda: tarbiyalanuvchilarning jismoniy va ruhiy holatiga, ularning axloqiy rivojlanishiga zarar yetkazishga haqli emas; tarbiyalash usullari tarbiyalanuvchilarning qadr-qimmatini tahqirlovchi mensimaslik, shafqatsizlik, qoʻpollik munosabatlaridan holi boʻlishi kerak; tarbiyalanuvchilarning aka-ukalari va opa-singillarini, boshqa qarindoshlari bilan munosabatlarini tiklashga va qoʻllab-quvvatlashga koʻmaklashishlari shart, bundan tarbiyalanuvchilarning manfaatlariga zid boʻlgan holatlar mustasno; tarbiyalanuvchilarning oʻz oilalariga qaytarilishi yoki muqobil joylashtirish shakllariga berilishini tashkil etishda koʻmaklashishi lozim; tarbiyalanuvchilarning ota-onalari bilan uchrashuviga va ularning ota-onalik huquqlari tiklangan taqdirda, ularni oilaga qaytarishga qarshilik koʻrsatmasligi kerak, bundan tarbiyalanuvchilarning manfaatlariga zid boʻlgan holatlar mustasno. 29. Kichik hajmli ijtimoiy koʻmak markazi xodimlari Integratsiya markazining direktori tomonidan lavozimga tayinlanadi va lavozimidan ozod etiladi hamda ularning soni ushbu Nizomga ilovada keltirilgan namunaviy shtat birliklariga muvofiq belgilanadi. 30. Kichik hajmli ijtimoiy koʻmak markaziga bevosita rahbarlik mazkur Nizomga muvofiq faoliyat yuritadigan menejer tomonidan amalga oshiriladi. 31. Menejer: Integratsiya markazi tomonidan berilgan vakolatlar doirasida kichik hajmli ijtimoiy koʻmak markazi nomidan ish koʻradi va uni boshqaradi; tarbiyalanuvchilarning tarbiyasi va parvarishida hamda har olti oyda tibbiy dispanser koʻrigidan oʻtkazilishida ishtirok etadi; tarbiyalanuvchiga tegishli hujjatlarning saqlanishini taʼminlaydi; tarbiyalanuvchiga tegishli aliment, boquvchisini yoʻqotganlik boʻyicha pensiya (nafaqa) yoki homiylik pul mablagʻlarini tegishli tijorat banklarida tarbiyalanuvchilarning nomiga ochilgan hisob raqamlarida jamgʻarib borilishini taʼminlashda vakolatli organga koʻmaklashadi; tarbiyalanuvchilarning himoya qilish rejasi yoki individual integratsiya rejasining amalga oshirilishi, hayoti muhofaza qilinishi va sogʻligʻi mustahkamlanishi, oʻquv-tarbiya, reabilitatsiya jarayonining holati, moliya-xoʻjalik faoliyati, moddiy-texnik bazaning mustahkamlanishi va moddiy boyliklarning saqlanishi uchun javob beradi. 32. Kichik hajmli ijtimoiy koʻmak markazi xodimlari qonunchilik hujjatlarida belgilangan tartibda mehnat shartnomasi asosida ishga jalb qilinadi. Xodimlar Integratsiya markazi tomonidan tasdiqlangan lavozim yoʻriqnomalariga muvofiq faoliyat olib boradi. 33. Kichik hajmli ijtimoiy koʻmak markazi tarbiyachilari Integratsiya markazi tomonidan oliy yoki oʻrta maxsus pedagogik, psixologik va ijtimoiy ish koʻnikmasiga ega boʻlgan shaxslar orasidan qonunchilikda belgilangan tartibda tanlab olinadi. 34. Kichik hajmli ijtimoiy koʻmak markazi tarbiyalanuvchilariga ovqat pishirish ushbu uylarning tarbiyachilari tomonidan tarbiyalanuvchilar (bundan nogironligi boʻlgan tarbiyalanuvchilar mustasno) bilan birgalikda amalga oshiriladi. Tarbiyachilar (tarbiyachi yordamchilari) oʻzlari tayyorlagan ovqatdan bepul ovqatlanadi. 35. Kichik hajmli ijtimoiy koʻmak markazlariga: har bir tarbiyalanuvchining oziq-ovqat xarajatlari uchun bir kunga 7 yoshgacha boʻlgan tarbiyalanuvchiga bazaviy hisoblash miqdori (keyingi oʻrinlarda — BHM)ning 6 foizi miqdorida, 7 yoshdan katta boʻlgan tarbiyalanuvchilarga BHMning 8 foizi miqdorida; har bir tarbiyalanuvchiga kiyim-bosh va poyabzal xarid qilish uchun uch oygacha boʻlgan muddatda yashaydigan tarbiyalanuvchiga BHMning 3 baravarigacha, uch oydan toʻqqiz oygacha boʻlgan muddatda yashaydigan tarbiyalanuvchiga BHMning 6 baravarigacha hamda toʻqqiz oydan ortiq boʻlgan muddatda yashaydigan tarbiyalanuvchiga BHMning 9 baravarigacha miqdorida; tarbiyalanuvchilarni dori vositalari, tibbiyot buyumlari, shaxsiy gigiyena vositalari, kanselyariya mollari va boshqalar bilan taʼminlash uchun bir oyda BHMning 2 baravari miqdorida, bunda, hisobot oyida tarbiyalanuvchilarning soni 4 va undan kam boʻlgan hollarda, BHMning 1 baravari miqdorida; tarbiyalanuvchilarni tibbiy muassasalar, dam olish va koʻngilochar hamda savdo maishiy xizmat koʻrsatish maskanlari, shuningdek darsdan tashqari mashgʻulotlarga borib kelish bilan bogʻliq transport xarajatlarini qoplash uchun har oyda BHMning 2 baravari miqdorida, bunda, hisobot oyida tarbiyalanuvchilarning soni 4 va undan kam boʻlgan hollarda, BHMning 1 baravari miqdorida qoʻshimcha mablagʻ ajratiladi. 36. Kichik hajmli ijtimoiy koʻmak markazlarining taʼlim tashkilotlarida oʻqiyotgan har bir tarbiyalanuvchisining yengil tamaddi va yoʻl kira haqi uchun bir oyga BHMning 1 baravari miqdorida naqd pul shaklida pul beriladi. 37. Ijtimoiy himoya milliy agentligi va uning tizimidagi tashkilotlar hamda Integratsiya markazi balansida boʻlgan turar joylar uchun kommunal toʻlovlar hisoblagichlarning koʻrsatkichlari, internet tarmogʻi, chiqindi uchun toʻlovlar belgilangan tariflarga asosan, ijaraga olingan turarjoy uchun toʻlovlar (ijara, kommunal, internet tarmogʻi, chiqindi uchun toʻlovlar) ijara shartnomasiga muvofiq Integratsiya markazi tomonidan Jamgʻarma mablagʻlari hisobidan amalga oshiriladi. 38. Kichik hajmli ijtimoiy koʻmak markazlariga joylashtirilgan tarbiyalanuvchilarning ovqatlanishini tashkil etish tarbiyachi tomonidan amalga oshiriladi. 39. Mazkur Nizomning 35 va 36-bandlarida nazarda tutilgan pul mablagʻlari kichik hajmli ijtimoiy koʻmak markazlari menejeri nomiga ochilgan bank kartasiga Integratsiya markazi tomonidan oʻtkazib beriladi. 40. Tarbiyalanuvchilarning sifatli va toʻlaqonli ovqatlanishining tashkil etilganligi, ularni muntazam ravishda tibbiy koʻrikdan oʻtkazilishi, umumiy rivojlanishi, oʻsishi, vaznini monitoring qilish Integratsiya markazi, shuningdek Ijtimoiy inspeksiya tomonidan oʻtkazilgan oʻrganish natijalariga koʻra aniqlanadi. 41. Kichik hajmli ijtimoiy koʻmak markazining moddiy-texnik bazasi zarur jihozlar va tarbiyalanuvchilarni oʻqitishda, tarbiyalashda hamda taʼlim-tarbiya sohasidagi boshqa vazifalarni hal etishda foydalaniladigan boshqa mol-mulkdan iborat boʻladi. Kichik hajmli ijtimoiy koʻmak markazi joylashgan bino texnika xavfsizligi qoidalariga hamda sanitariya qoidalari, normalari va gigiyena normativlariga muvofiq jihozlanadi va ulardan foydalaniladi. 42. Kichik hajmli ijtimoiy koʻmak markazlari: zarur boʻlgan asosiy vositalar Integratsiya markazi tomonidan Jamgʻarma mablagʻlari hisobidan qonunchilikda belgilangan tartibda xarid qilinadi. Zarur boʻlgan asosiy vositalar roʻyxati Ijtimoiy himoya milliy agentligi tomonidan belgilanadi; faoliyati bilan bogʻliq xarajatlar, shu jumladan, shtat birliklarini saqlash, turarjoy ijarasi, kommunal, sanitariya-gigiyena, oziq-ovqat, jihozlar va boshqa tovar-moddiy boyliklarni xarid qilish hamda boshqa zarur xarajatlar Integratsiya markazi tomonidan amalga oshiriladi. 43. Ushbu Nizomning 35-bandida nazarda tutilgan mablagʻlar Integratsiya markazi tarbiyalanuvchilarga oldingi oy mobaynida amalga oshirilgan haqiqiy xarajatni inobatga olgan holda kichik hajmli ijtimoiy koʻmak markazining talabidan kelib chiqib ajratiladi. Mablagʻ ajratishda kichik hajmli ijtimoiy koʻmak markazlari menejeri nomiga ochilgan bank kartasidagi avvalgi oydan qolgan qoldiq mablagʻ miqdori inobatga olinadi. 44. Kichik hajmli ijtimoiy koʻmak markazlari taʼminoti, shu jumladan moddiy-texnik bazasini mustahkamlash uchun xarajatlari mazkur Nizomning 6-bandida nazarda tutilgan manbalar hisobidan amalga oshiriladi. 45. Kichik hajmli ijtimoiy koʻmak markazlari faoliyatini moliyalashtirish uchun ajratilgan mablagʻlardan foydalanish qonunchilikka muvofiq tuziladigan va tasdiqlanadigan xarajatlar smetasiga muvofiq amalga oshiriladi. 46. Kichik hajmli ijtimoiy koʻmak markazlarining buxgalteriya hisobini yuritish va hisobotini tuzish, shu jumladan ularga ajratilgan mablagʻlardan foydalanish, ushbu jarayonda budjet va smeta intizomiga rioya qilinishi Integratsiya markazining buxgalteriya hisobi xizmati tomonidan amalga oshiriladi. 47. Kichik hajmli ijtimoiy koʻmak markazlari tomonidan oziq-ovqat, kiyim-kechak va shaxsiy gigiyena vositalari va boshqalarni xarid qilish, buxgalteriya hisobida kirim va chiqim qilish tartibi qonunchilikka asosan amalga oshiriladi. 48. Menejer kichik hajmli ijtimoiy koʻmak markazini saqlash uchun ajratilgan mablagʻlardan foydalanganlik toʻgʻrisidagi oylik, choraklik va yillik hisobotlarni belgilangan tartib va muddatlarda Integratsiya markaziga taqdim etib boradi. Kichik hajmli ijtimoiy koʻmak markazining moliya-xoʻjalik faoliyati, ajratilgan mablagʻlardan toʻgʻri va maqsadli foydalanilishi Integratsiya markazi tomonidan nazorat qilinadi. 49. Kichik hajmli ijtimoiy koʻmak markazlariga joylashtirilgan tarbiyalanuvchilarning huquqlari va qonuniy manfaatlarini himoya qilish, ularning turmush sharoitlari va tarbiyalanishini, himoya qilish rejasi yoki individual integratsiya rejasining amalga oshirilishini hamda ularning kichik hajmli ijtimoiy koʻmak markaziga moslashganligini monitoring qilish kichik hajmli ijtimoiy koʻmak markazi joylashgan hududdagi vakolatli organ tomonidan har oyda, Integratsiya markazi yoki uning mintaqaviy boʻlinmalari tomonidan zaruratga koʻra amalga oshiriladi. 50. Kichik hajmli ijtimoiy koʻmak markazlariga joylashtirilgan tarbiyalanuvchilarni monitoring qilishda quyidagi holatlarga alohida eʼtibor qaratiladi: tarbiyalanuvchining himoya qilish rejasi yoki individual integratsiya rejasining amalga oshirilishi holati; tarbiyalanuvchilarning psixoijtimoiy holati, kichik hajmli ijtimoiy koʻmak markazlari muhitiga moslashganligi; tarbiyalanuvchilar va kichik hajmli ijtimoiy koʻmak markazi xodimlari oʻrtasidagi oʻzaro munosabat; kichik hajmli ijtimoiy koʻmak markazlari tashkil etilgan turar joyning maishiy-xoʻjalik sharoitlari va sanitariya holati; tarbiyalanuvchilarning tarbiyasi, taʼlim olishi, aqliy rivojlanishi, sogʻligʻi holati, xulqi, emotsional hamda jismoniy rivojlanishi; tarbiyalanuvchilarning har tomonlama rivojlanishini taʼminlash uchun ularning qiziqish va qobiliyatlari asosida taʼlim, sport, maishiy va sanʼat sohalariga oid qoʻshimcha mashgʻulotlarga jalb etilganligi. 51. Monitoring davomida tarbiyalanuvchilarning tarbiyasi, rivojlanishi, huquqlari taʼminlanishi bilan bogʻliq muammo yoki kamchiliklar aniqlangan taqdirda, vakolatli organ tegishli davlat va nodavlat tashkilotlarini jalb qilgan holda, muammoni bartaraf etishga qaratilgan maslahat, psixologik-pedagogik, ijtimoiy, huquqiy, tibbiy va boshqa ijtimoiy xizmatlar tashkil etilishini taʼminlaydi. Bunda, zarur hollarda, vakolatli organ, Integratsiya markazi yoki uning mintaqaviy boʻlinmalari tomonidan himoya qilish rejasi yoxud individual integratsiya rejasiga tegishli oʻzgartirishlar kiritilishi mumkin. 52. Monitoring natijalari “Yagona milliy ijtimoiy himoya” axborot tizimiga kiritiladi. 53. Ushbu Nizomni qoʻllash jarayonida yuzaga kelgan nizolarni hal qilish qonunchilik hujjatlarida belgilangan tartibda amalga oshiriladi. 54. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. T/rLavozim nomiShtat birligi soniMehnatga haq toʻlash shartlari1.Menejer0,5“Inson” ijtimoiy xizmatlar markazining bosh mutaxassisi uchun belgilangan mehnatga haq toʻlash shartlari tatbiq etiladi2.Psixolog0,5“Inson” ijtimoiy xizmatlar markazining psixologi uchun belgilangan mehnatga haq toʻlash shartlari tatbiq etiladi3.TarbiyachiBola soni 7 nafargacha boʻlganda 3 ta shtat birligi, bola soni 7 va undan ortiq boʻlganda qoʻshimcha ravishda 1 ta shtat birligi miqdorida*Mehribonlik uyi tarbiyachisi uchun belgilangan mehnatga haq toʻlash shartlari tatbiq etiladi4.Tarbiyachi yordamchisi5 yoshdan kichik bola qabul qilingan taqdirda har bir kichik hajmli ijtimoiy koʻmak markazi uchun 1 ta shtat birligi miqdorida*Mehribonlik uyi tarbiyachisi uchun belgilangan mehnatga haq toʻlash shartlari tatbiq etiladi 1. Vazirlar Mahkamasining “Bolalar masalalari boʻyicha milliy komissiya toʻgʻrisidagi nizomni va Bolalar masalalari boʻyicha Qoraqalpogʻiston Respublikasi, viloyatlar va Toshkent shahar hamda tuman (shahar) komissiyalari toʻgʻrisidagi namunaviy nizomni tasdiqlash haqida” 2022-yil 6-iyuldagi 363-son qarorida: a) 2-ilovada: 8-bandning toʻqqizinchi xatboshisidan “respublika oʻquv-tarbiya muassasalarida,” soʻzlari chiqarib tashlansin; 42-bandda: oʻninchi xatboshidan “respublika oʻquv-tarbiya muassasalarida,” soʻzlari chiqarib tashlansin; oʻn beshinchi xatboshi chiqarib tashlansin; oʻn oltinchi — yigirmanchi xatboshilar tegishlicha oʻn beshinchi — oʻn toʻqqizinchi xatboshilar deb hisoblansin; 45-banddan “respublika oʻquv-tarbiya muassasalarida hamda” soʻzlari chiqarib tashlansin; 48-banddan “hamda respublika oʻquv-tarbiya muassasalariga” soʻzlari chiqarib tashlansin; 50-bandda: yettinchi xatboshi chiqarib tashlansin; sakkizinchi xatboshi yettinchi xatboshi deb hisoblansin; 52-band oʻz kuchini yoʻqotgan deb hisoblansin; 56-banddan “respublika oʻquv-tarbiya muassasasidan,” soʻzlari chiqarib tashlansin; 60-banddan “yoki respublika oʻquv-tarbiya muassasalarida” soʻzlari chiqarib tashlansin; 71-band oʻz kuchini yoʻqotgan deb hisoblansin; b) 3-ilovaning 9-bandi oʻz kuchini yoʻqotgan deb hisoblansin. 2. Vazirlar Mahkamasining 2023-yil 26-iyundagi 263-son qarori bilan tasdiqlangan Pedagog xodimlar uchun yillik uzaytirilgan mehnat taʼtili davomiyligi meʼyorlarining II boʻlimi 1-bobining nomidagi “, Respublika oʻquv-tarbiya muassasalari” soʻzlari chiqarib tashlansin. 3. Vazirlar Mahkamasining 2023-yil 28-dekabrdagi 687-son qarori bilan tasdiqlangan Oʻzbekiston Respublikasi Prezidenti huzuridagi Ijtimoiy himoya milliy agentligining Ijtimoiy himoya davlat jamgʻarmasi toʻgʻrisidagi nizomning 18-bandi oʻttiz toʻrtinchi xatboshisi “Inson” ijtimoiy xizmat markazlari xodimlari” soʻzlaridan oldin “Agentlik tizimidagi muassasalarning ijtimoiy xodimlari,” soʻzlari bilan toʻldirilsin. 4. Vazirlar Mahkamasining “Eng faol ijtimoiy xodim” koʻrik-tanlovini tashkil etish chora-tadbirlari toʻgʻrisida” 2024-yil 3-fevraldagi 69-son qarorida: a) 3-bandda: “b” kichik banddan “ijtimoiy xodim assistentlari,” soʻzlari chiqarib tashlansin; “g” kichik band quyidagi tahrirda bayon etilsin: “g) koʻrik-tanlovning respublika final bosqichi gʻolib va sovrindorlari bir yoʻla toʻlanadigan pul mukofoti bilan quyidagi miqdorda taqdirlanadi: 1-oʻrin uchun — mehnatga haq toʻlashning eng kam miqdorining 15 baravari miqdorida; Agentlik tomonidan belgilangan har bir nominatsiya uchun — mehnatga haq toʻlashning eng kam miqdorining 10 baravari miqdorida”; b) ilovada: 1-banddan “ijtimoiy xodim assistentlari,” soʻzlari chiqarib tashlansin; 2-banddan toʻrtinchi xatboshi chiqarib tashlansin; 3-band quyidagi tahrirda bayon etilsin: “3. Koʻrik-tanlovda “Eng faol ijtimoiy xodim” nominatsiyasi boʻyicha ijtimoiy xodimlar ishtirok etadi”; 20-band quyidagi mazmundagi ikkinchi xatboshi bilan toʻldirilsin: “Bunda koʻrik-tanlovning hududiy saralash bosqichida ijtimoiy ish sohasidagi onlayn test hamda IQ (intellektual koeffitsiyent) va individual psixologik xususiyatlari boʻyicha darajani aniqlashga qaratilgan sinovlardan 71 foizdan yuqori toʻplagan ishtirokchilar yakka tartibdagi suhbat sinoviga qoʻyiladi”; 24-banddagi “1, 2 va 3-oʻrinlarni egallagan ishtirokchilar” soʻzlari “1-oʻrinni egallagan ishtirokchilar” soʻzlari bilan almashtirilsin; 29-bandning “b” kichik bandi quyidagi tahrirda bayon etilsin: “b) respublika final bosqichida: 1-oʻrin uchun — mehnatga haq toʻlashning eng kam miqdorining 15 baravari miqdorida bir yoʻla toʻlanadigan pul mukofoti; Agentlik tomonidan belgilangan har bir nominatsiya uchun — mehnatga haq toʻlashning eng kam miqdorining 10 baravari miqdorida”; ilovada: 3-bosqich “Tadbirlar” ustunining 1-bandi quyidagi tahrirda bayon etilsin: “1. Koʻrik-tanlovning “Eng faol ijtimoiy xodim” nominatsiyasi boʻyicha hududiy saralash bosqichini oʻtkazadi”; 5-bosqich “Tadbirlar” ustuni quyidagi tahrirda bayon etilsin: “Koʻrik-tanlovning “Eng faol ijtimoiy xodim” nominatsiyasi boʻyicha gʻolib va sovrindorlarni taqdirlaydi”. 5. Vazirlar Mahkamasining “Temir daftar” orqali ijtimoiy xizmat va yordam koʻrsatish hamda “Saxovat va koʻmak” jamgʻarmasi mablagʻlarini shakllantirish va ulardan foydalanish tartibini takomillashtirish toʻgʻrisida” 2024-yil 31-maydagi 313-son qarorida: a) 1-bandning uchinchi xatboshisidagi, 21-bandning uchinchi xatboshisidagi va 5-banddagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; b) 1-ilovada: 6-band “uy-joy taʼmirlash” soʻzlaridan keyin “yoki tiklash yoxud moslashtirish” soʻzlari bilan toʻldirilsin; 8-banddagi, 10-bandning birinchi xatboshisidagi va 23-bandning beshinchi xatboshisidagi tegishli kelishikdagi “Kambagʻal oilalar reyestri” soʻzlari tegishli kelishikdagi “Ijtimoiy reyestr” soʻzlari bilan almashtirilsin; 16-bandning toʻrtinchi xatboshisidagi “Oilalarni kambagʻallikdan chiqarish boʻyicha individual rejada kambagʻal oilalarga” soʻzlari “Ijtimoiy reyestrga kiritilgan oilalar boʻyicha ishlab chiqilgan individual rejada” soʻzlari bilan almashtirilsin; 24-bandning birinchi xatboshisi quyidagi tahrirda bayon etilsin: “24. Mazkur Nizomning 3, 5, 8 va 9-ilovalariga muvofiq pasportda nazarda tutilgan uy-joy taʼmirlash yoki tiklash yoxud moslashtirish uchun qurilish materiallari, koʻmir yoki yoqilgʻi mahsulotlari hamda oziq-ovqat, kiyim-kechak va boshqa eng zarur tovarlarni (keyingi oʻrinlarda — tovar) xarid qilish tarzidagi ijtimoiy yordamlar elektron tijorat vositasida elektron savdo platformasi orqali koʻrsatiladi”; 33-banddagi “3, 5 va 8-ilovalariga” soʻzlari “3, 5, 8 va 9-ilovalariga” soʻzlari bilan almashtirilsin; 1-ilovaning 8-pozitsiyasi uchinchi ustunining toʻrtinchi va oltinchi xatboshilaridagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 2-ilovada: 3-pozitsiyaning uchinchi ustunidagi “Kambagʻal oilalar reyestriga kiritilgan yoki oylik daromadi” soʻzlari “Ijtimoiy reyestrga kiritilgan yoki oylik oʻrtacha jami daromadi” soʻzlari bilan almashtirilsin; 5-pozitsiyaning uchinchi ustunida: “a” kichik banddagi “Kambagʻal oilalar reyestrida roʻyxatda” soʻzlari “Ijtimoiy reyestrda” soʻzlari bilan almashtirilsin; “b” kichik band quyidagi tahrirda bayon etilsin: “b) oylik oʻrtacha jami daromadi oila aʼzolarining har biriga minimal isteʼmol xarajatlari miqdorining 2 baravaridan koʻp boʻlmagan oila aʼzosi. Bunda oilaning oylik oʻrtacha jami daromadi Vazirlar Mahkamasi tomonidan belgilangan oilani “davlat taʼminotidagi oila” yoki “kambagʻal oila” toifasiga kiritish jarayonida baholashdan oʻtkazish tartibiga muvofiq aniqlanadi”; 3-ilovada: 3-pozitsiyaning uchinchi ustunidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 5-pozitsiyaning uchinchi ustunidagi “Kambagʻal oilalar reyestrida roʻyxatda” soʻzlari “Ijtimoiy reyestrda” soʻzlari bilan almashtirilsin; 6-pozitsiyaning uchinchi ustuni ikkinchi xatboshisidagi “bir yilda ikki marotaba” soʻzlari “har yarim yilda bir marotaba” soʻzlari bilan almashtirilsin; 4-ilovada: 3-pozitsiyaning uchinchi ustunidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 5-pozitsiyaning uchinchi ustunidagi “Kambagʻal oilalar reyestrida roʻyxatda” soʻzlari “Ijtimoiy reyestrda” soʻzlari bilan almashtirilsin; quyidagi mazmundagi 8-pozitsiya bilan toʻldirilsin: “8.Izoh:Ijtimoiy reyestrga kiritilgan oilaning murojaati asosida ijtimoiy yordamni koʻrsatish qoʻshimcha olti oyga uzaytirilishi mumkin.Mazkur ijtimoiy yordam turi boʻyicha kompensatsiya yaqin qarindoshlar oʻrtasida tuzilgan ijara shartnomasi uchun toʻlab berilmaydi.”; 5-ilovada: 3-pozitsiyaning uchinchi ustuni quyidagi tahrirda bayon etilsin: “a) uy-joyni taʼmirlash uchun — Ijtimoiy reyestrga kiritilgan yoki oylik oʻrtacha jami daromadi oila aʼzolarining har biriga minimal isteʼmol xarajatlari miqdorining 2 baravarigacha boʻlgan oilalar; b) yashash sharoitini moslashtirish uchun — Oʻzgalar parvarishiga muhtoj boʻlgan yolgʻiz yashovchi va yolgʻiz keksalar hamda nogironligi boʻlgan shaxslarning reyestriga kiritilgan shaxslar. Bunda oʻzgalar parvarishiga muhtoj boʻlgan yolgʻiz yashovchi va yolgʻiz keksalar hamda nogironligi boʻlgan shaxslar Ijtimoiy reyestrda turishi yoki oylik oʻrtacha jami daromadi oila aʼzolarining har biriga minimal isteʼmol xarajatlari miqdorining 2 baravaridan koʻp boʻlmagan oilaning aʼzosi boʻlishi lozim”; 4-pozitsiya quyidagi tahrirda bayon etilsin: “4.Ijtimoiy yordamni olish uchun taqdim qilinadigan hujjatlar:-”; 5-pozitsiyaning uchinchi ustunida: “a” kichik banddagi “Kambagʻal oilalar reyestrida roʻyxatda” soʻzlari “Ijtimoiy reyestrda” soʻzlari bilan almashtirilsin; “b” kichik band quyidagi tahrirda bayon etilsin: “b) oylik oʻrtacha jami daromadi oila aʼzolarining har biriga minimal isteʼmol xarajatlari miqdorining 2 baravaridan koʻp boʻlmagan oilaning aʼzosi boʻlishi. Bunda oilaning oylik oʻrtacha jami daromadi Vazirlar Mahkamasi tomonidan belgilangan oilani “davlat taʼminotidagi oila” yoki “kambagʻal oila” toifasiga kiritish jarayonida baholashdan oʻtkazish tartibiga muvofiq aniqlanadi”; 6-pozitsiyaning uchinchi ustunidagi “Faqat” soʻzi “Ikki yilda” soʻzlari bilan almashtirilsin; 7-pozitsiyaning uchinchi ustunida: 1-band quyidagi tahrirda bayon etilsin: “1. Mazkur yordam boʻyicha qurilish materiallari xaridi va taʼmirlash yoki moslashtirish uchun mablagʻlar: a) tuman (shahar) obodonlashtirish boshqarmalari, yoki “Mahalla servis kompaniyasi”ga shartnomaga muvofiq pul oʻtkazish yoʻli bilan taqdim etiladi. Bunda: tuman (shahar) obodonlashtirish boshqarmalari yoki “Mahalla servis kompaniyasi” tomonidan taʼmirlash yoki moslashtirish ishlarini amalga oshirish uchun zarur boʻlgan qurilish materiallari toʻgʻridan-toʻgʻri shartnoma asosida xarid qilinadi; tuman (shahar) obodonlashtirish boshqarmalari yoki “Mahalla servis kompaniyasi” tomonidan uy-joyni taʼmirlash yoki moslashtirish ishlarini bajarish imkoni boʻlmaganda, mazkur ishlar ushbu bandning “b” kichik bandida koʻrsatilgan tartibda yordam oluvchi tomonidan amalga oshirilishi mumkin; taʼmirlash yoki moslashtirish ishlarini boshlash uchun tuman (shahar) obodonlashtirish boshqarmalari yoki “Mahalla servis kompaniyasi”ga “mahalla yettiligi”ning kollegial qarorida koʻrsatilgan mablagʻlarning 50 foizi avans sifatida shartnomaga asosan oʻtkazib beriladi; b) “mahalla yettiligi”ning kollegial qarorida uy-joyni taʼmirlash yoki moslashtirish ishlari yordam oluvchi tomonidan amalga oshirilishi koʻrsatilgan taqdirda, yordam oluvchiga koʻpi bilan mazkur pasportning 2-pozitsiyasida nazarda tutilgan ijtimoiy yordam miqdorining 85 foizigacha boʻlgan qiymatdagi vaucher taqdim etiladi. Bunda qurilish materiallarini elektron savdo platformasi yoki savdo maydonchasi orqali xarid qilinadi”; 2-bandning birinchi xatboshisidagi “Shaharlar va tumanlar” soʻzlari “Tuman (shahar)” soʻzlari bilan almashtirilsin; 8-pozitsiyada: ikkinchi ustundagi “oziq-ovqat mahsulotlari, kiyim-kechak va boshqa eng zarur tovarlar” soʻzlari “uy-joyni taʼmirlash yoki moslashtirish uchun qurilish mahsulotlari” soʻzlari bilan almashtirilsin; uchinchi ustundagi “Uy-joyini taʼmirlash uchun qurilish mahsulotlari roʻyxati” soʻzlari “Uy-joyini taʼmirlash yoki moslashtirish uchun qurilish mahsulotlari roʻyxati” soʻzlari bilan almashtirilsin; 9-pozitsiyaning uchinchi ustuni “a” kichik bandida: uchinchi xatboshidagi “pol qismini” soʻzlari “pol va devor qismlarini” soʻzlari bilan almashtirilsin; oltinchi xatboshidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; izoh qismi quyidagi tahrirda bayon etilsin: 6-ilovada: 3-pozitsiyaning uchinchi ustunidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 5-pozitsiyaning uchinchi ustunidagi “Kambagʻal oilalar reyestrida roʻyxatda” soʻzlari “Ijtimoiy reyestrda” soʻzlari bilan almashtirilsin; 6-pozitsiyaning uchinchi ustuni quyidagi tahrirda bayon etilsin: “Bir kuz-qish mavsumida koʻpi bilan ikki marotaba (1-oktabrdan 15-martga qadar)”; 7-pozitsiyaning uchinchi ustuni quyidagi tahrirda bayon etilsin: “Mazkur yordam boʻyicha mablagʻlar kommunal xizmatlar boʻyicha taʼminot korxonalariga elektron axborot dasturi orqali toʻgʻridan-toʻgʻri oʻtkazib beriladi”; 7-ilovada: 3-pozitsiyaning uchinchi ustunidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 5-pozitsiyaning uchinchi ustunidagi “Kambagʻal oilalar reyestrida roʻyxatda” soʻzlari “Ijtimoiy reyestrda” soʻzlari bilan almashtirilsin; 6-pozitsiyaning uchinchi ustuni quyidagi tahrirda bayon etilsin: “Bir kuz-qish mavsumida koʻpi bilan ikki marotaba (1-oktabrdan 15-martga qadar)”; 7-pozitsiyaning uchinchi ustunidagi “shartnomaga muvofiq” soʻzlari “elektron axborot dasturi orqali” soʻzlari bilan almashtirilsin; 8-ilovada: 2-pozitsiyaning uchinchi ustuni quyidagi tahrirda bayon etilsin: “BHMning 3 baravarigacha”; 3-pozitsiyaning uchinchi ustunidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 5-pozitsiyaning uchinchi ustuni quyidagi tahrirda bayon etilsin: “Oilaning Ijtimoiy reyestrda turishi”; 6-pozitsiyaning uchinchi ustuni quyidagi tahrirda bayon etilsin: “Bir kuz-qish mavsumida koʻpi bilan ikki marotaba”; 9-ilovada: 3-pozitsiyaning uchinchi ustunidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 4-pozitsiyaning uchinchi ustuni quyidagi tahrirda bayon etilsin: “Sodir boʻlgan yongʻin toʻgʻrisida davlat xizmatlari markazi tomonidan taqdim qilingan maʼlumotnoma yoki Vazirlar Mahkamasining 2020-yil 25-noyabrdagi 747-son qarori bilan tasdiqlangan Tabiiy ofatlar oqibatida aholiga yetkazilgan zararni qoplash tartibi toʻgʻrisidagi nizomga asosan Tabiiy ofatlar oqibatida jabrlangan shaxslarga yetkazilgan zararni aniqlash va baholash boʻyicha ishchi guruh tomonidan tabiiy ofatlar oqibatida yetkazilgan zararni aniqlash va baholash boʻyicha tuzilgan dalolatnoma”; 5-pozitsiyaning uchinchi ustunida: “a” kichik banddagi “Kambagʻal oilalar reyestrida roʻyxatda” soʻzlari “Ijtimoiy reyestrda” soʻzlari bilan almashtirilsin; “b” kichik band quyidagi tahrirda bayon etilsin: “b) oylik oʻrtacha jami daromadi oila aʼzolarining har biriga minimal isteʼmol xarajatlari miqdorining 2 baravaridan koʻp boʻlmagan oilaning aʼzosi boʻlishi. Bunda oilaning oylik oʻrtacha jami daromadi Vazirlar Mahkamasi tomonidan belgilangan oilani “davlat taʼminotidagi oila” yoki “kambagʻal oila” toifasiga kiritish jarayonida baholashdan oʻtkazish tartibiga muvofiq aniqlanadi”; 7-pozitsiyaning uchinchi ustunida: 1-band quyidagi tahrirda bayon etilsin: “1. Mazkur yordam boʻyicha qurilish materiallari va taʼmirlash uchun mablagʻlar: a) tuman (shahar) obodonlashtirish boshqarmalari yoki “Mahalla servis kompaniyasi” shartnomaga muvofiq pul oʻtkazish yoʻli bilan taqdim etiladi. Bunda: tuman (shahar) obodonlashtirish boshqarmalari yoki “Mahalla servis kompaniyasi” tomonidan taʼmirlash ishlarini amalga oshirish uchun zarur boʻlgan qurilish mahsulotlari toʻgʻridan-toʻgʻri shartnoma asosida xarid qilinadi; tiklash va taʼmirlash ishlarini boshlash uchun tuman (shahar) obodonlashtirish boshqarmalari yoki “Mahalla servis kompaniyasi”ga “mahalla yettiligi”ning kollegial qarorida koʻrsatilgan mablagʻlarning 50 foizi avans sifatida shartnomaga asosan oʻtkazib beriladi; b) “mahalla yettiligi”ning kollegial qarorida uy-joyni taʼmirlash yoki moslashtirish ishlari yordam oluvchi tomonidan amalga oshirilishi koʻrsatilgan taqdirda, yordam oluvchiga koʻpi bilan mazkur pasportning 2-pozitsiyasida nazarda tutilgan ijtimoiy yordam miqdorining 85 foizigacha boʻlgan qiymatdagi vaucher taqdim etiladi. Bunda qurilish materiallarini elektron savdo platformasi yoki savdo maydonchasi orqali xarid qilinadi”; 2-bandning birinchi xatboshisidagi “Shaharlar va tumanlar” soʻzlari “Tuman (shahar)” soʻzlari bilan almashtirilsin; 10-ilovaning 3 va 5-pozitsiyalari uchinchi ustunidagi hamda 11-ilovaning 3, 5 va 8-pozitsiyalari uchinchi ustunidagi tegishli kelishikdagi “Kambagʻal oilalar reyestri” soʻzlari tegishli kelishikdagi “Ijtimoiy reyestr” soʻzlari bilan almashtirilsin; 12-ilovaning 3-pozitsiyasi uchinchi ustuni quyidagi tahrirda bayon etilsin: “Quyidagi toifadagi koʻp xonadonli turar-joylarda yashovchi tayanch harakatida nuqsoni bor oʻrindiqli aravachada harakatlanuvchi nogironligi boʻlgan shaxslari yoki bolalari (bundan, vaqtincha aravachada harakatlanuvchilar mustasno) mavjud oilalar: a) Ijtimoiy reyestrga kiritilgan oila; b) Ijtimoiy reyestrga kiritilmagan biroq oylik oʻrtacha jami daromadi oila aʼzolarining har biriga minimal isteʼmol xarajatlari miqdorining 2 baravaridan koʻp boʻlmagan oila. Bunda, oilaning oylik oʻrtacha jami daromadi Vazirlar Mahkamasi tomonidan belgilangan oilani “davlat taʼminotidagi oila” yoki “kambagʻal oila” toifasiga kiritish jarayonida baholashdan oʻtkazish tartibiga muvofiq aniqlanadi”. 6. Vazirlar Mahkamasining “Yetim bolalar va ota-ona qaramogʻidan mahrum boʻlgan bolalarni joylashtirish shakllari boʻyicha ayrim normativ-huquqiy hujjatlarni tasdiqlash toʻgʻrisida” 2024-yil 27-dekabrdagi 893-son qarorida: a) 3-ilovaga 1-ilovaning 2-bandi “b” kichik bandidagi “Ijtimoiy himoya yagona reyestri” axborot tizimida” soʻzlari “Ijtimoiy reyestrda” soʻzlari bilan almashtirilsin; b) 6-ilovada: 1-banddan “zoʻravonlikdan jabr koʻrganligi sababli oilasidan olingan hamda” soʻzlari chiqarib tashlansin; 2-bandning toʻrtinchi xatboshisidagi “zoʻravonlikdan jabr koʻrganligi sababli oilasidan olingan hamda” soʻzlari “shu jumladan,” soʻzlari bilan almashtirilsin; 7-banddan “zoʻravonlikdan jabr koʻrganligi sababli oilasidan olingan hamda” soʻzlari chiqarib tashlansin; 18-bandning ikkinchi xatboshisi quyidagi tahrirda bayon etilsin: “qisqa muddatli joylashtirish — xorijda ota-onasi qaramogʻidan mahrum boʻlganligi sababli Oʻzbekiston Respublikasiga olib kelingan bolalar, yetim bolalar va ota-ona qaramogʻidan mahrum boʻlgan bolalarni ijtimoiy maqomi va keyingi joylashtirish shakli belgilanguniga qadar koʻpi bilan olti oygacha boʻlgan muddatda tarbiyalash. Bunda tutingan bolalarni oilaviy bolalar uyining mazkur shakliga joylashtirishda bolalarning ijtimoiy maqomini belgilash talab etilmaydi”; v) 7-ilovada: 1-band “oilaga tarbiyaga (patronat) olayotgan” soʻzlaridan keyin “, professional tutingan oila” soʻzlari bilan toʻldirilsin; 5-band “Bunda” soʻzidan keyin “professional tutingan oila va” soʻzlari bilan toʻldirilsin; 6-bandning toʻrtinchi xatboshisi “oilaviy bolalar uyini” soʻzlaridan oldin “professional tutingan oila va” soʻzlari bilan toʻldirilsin; 27-band “tutingan ota-onalarning” soʻzlaridan keyin “va professional tutingan oilani tashkil etgan fuqarolarning” soʻzlari bilan toʻldirilsin; g) 10-ilovada: 2-bandning toʻrtinchi xatboshisi quyidagi tahrirda bayon etilsin: “tarbiyalanuvchilar — 18 yoshgacha boʻlgan yetim, ota-ona qaramogʻidan mahrum boʻlgan, shu jumladan, topib olingan yoki qoldirib ketilgan bolalar, shuningdek, psixik va jismoniy rivojlanishida buzilishlari hamda nogironligi boʻlgan bolalar, zoʻravonlikdan jabrlangan, oʻziga nisbatan zoʻravonlik sodir etilishi xavfi ostida boʻlgan va ijtimoiy jihatdan xavfli ahvolda boʻlgan bolalar”; 3-band quyidagi tahrirda bayon etilsin: “3. Kichik hajmli bolalar uylari ijtimoiy yetimlikning oldini olish va tarbiyalanuvchilarga individual yondashuv asosida oilaga yaqin muhitda gʻamxoʻrlik koʻrsatish hamda tarbiyalash xizmatini koʻrsatish maqsadida tashkil etiladi. Bunda kichik hajmli bolalar uylari zoʻravonlikdan jabrlangan, oʻziga nisbatan zoʻravonlik sodir etilishi xavfi ostida boʻlgan va ijtimoiy jihatdan xavfli ahvolda boʻlgan bolalar uchun kichik hajmli ijtimoiy koʻmak markazlari sifatida tashkil etiladi”; 5-bandda: quyidagi mazmundagi oltinchi va yettinchi xatboshilar bilan toʻldirilsin: “tarbiyalanuvchilarning psixoemotsional va jismoniy salomatligini barqarorlashtirishda psixoijtimoiy xizmatlardan foydalanish uchun sharoit yaratish, ularga hamrohlik qilish hamda gʻamxoʻrlik koʻrsatish; tarbiyalanuvchilarning oʻzlari tomonidan xulq-atvorni boshqarishni oʻrgatish, ularning ota-onalari (ularning oʻrnini bosuvchi shaxslar) bilan buzilgan munosabatlarini tiklash va ijtimoiylashuviga koʻmaklashish”; oltinchi xatboshi sakkizinchi xatboshi deb hisoblansin; 13-band quyidagi mazmundagi ikkinchi xatboshi bilan toʻldirilsin: “Psixik va jismoniy rivojlanishida buzilishlari va nogironligi boʻlgan bolalar Psixologik-tibbiy-pedagogik komissiyalarning xulosasi bilan uch oygacha boʻlgan muddatga, zoʻravonlikdan jabrlangan, oʻziga nisbatan zoʻravonlik sodir etilishi xavfi ostida boʻlgan va ijtimoiy jihatdan xavfli ahvolda boʻlgan bolalar vakolatli organning qarori bilan bir yilgacha boʻlgan muddatga joylashtirilishi mumkin”; 35-band quyidagi tahrirda bayon etilsin: “35. Kichik hajmli bolalar uylariga: har bir tarbiyalanuvchining oziq-ovqat xarajatlari uchun bir kunga 7 yoshgacha boʻlgan bolalarga bazaviy hisoblash miqdorining 6 foizi miqdorida, 7 yoshdan katta boʻlgan bolalarga bazaviy hisoblash miqdorining 10 foizi miqdorida; har bir tarbiyalanuvchiga kiyim-bosh va poyabzal xarid qilish uchun yilda bir marotaba mehnatga haq toʻlashning eng kam miqdorining 3 baravari miqdorida; har bir tarbiyalanuvchining dori vositalari va tibbiyot buyumlari, shaxsiy gigiyena vositalari, kanselyariya mollari va boshqalar bilan taʼminlash uchun bir oyda bazaviy hisoblash miqdorining bir baravari miqdorida; bolalarni tibbiy muassasalar, dam olish va koʻngilochar hamda savdo maishiy xizmat koʻrsatish maskanlari, shuningdek, darsdan tashqari mashgʻulotlarga olib borib kelish bilan bogʻliq transport xarajatlarini qoplash uchun har oyda bazaviy hisoblash miqdorining ikki baravari miqdorida qoʻshimcha mablagʻ ajratiladi”; 38-banddagi “Isteʼmol xarajatlari uchun (oziq-ovqat, gigiyena vositalari va boshqalar) xaridlar” soʻzlari “Mazkur Nizomning 35-bandida nazarda tutilgan tovarlar (ishlar, xizmatlar) xaridi” soʻzlari bilan almashtirilsin; 50-banddagi “, yetim bolalar va ota-ona qaramogʻidan mahrum boʻlgan bolalarga” soʻzlari “va tarbiyalanuvchilarga” soʻzlari bilan almashtirilsin. 7. Vazirlar Mahkamasining “Nogironligi boʻlgan bolalar uchun kunduzgi parvarish xizmatini tashkil etish chora-tadbirlari toʻgʻrisida” 2025-yil 27-fevraldagi 126-son qarorida: a) 9-bandda: “a” kichik bandning birinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; “b” kichik bandda: birinchi xatboshidagi “kambagʻal” soʻzi “Ijtimoiy reyestrga kiritilgan” soʻzlari bilan almashtirilsin; ikkinchi xatboshidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; b) 1-ilovada: 6-bandning birinchi xatboshisi quyidagi tahrirda bayon etilsin: “6. Kunduzgi parvarish xizmati besh kunlik ish haftasida, qoida tariqasida, 9 soatli ish rejimida tashkil etiladi. Bunda Ijtimoiy reyestrga kiritilgan va bolasini yolgʻiz tarbiyalayotgan rasmiy band boʻlgan ona yoki otaning farzandlari uchun olti kunlik ish haftasi tashkil etilishi mumkin”; 18-band “yuridik shaxs tomonidan tashkil etilganda” soʻzlaridan keyin “har bir manzilda” soʻzlari bilan toʻldirilsin; v) 2-ilovada: 6-bandning uchinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 9-bandining ikkinchi xatboshisi “besh kunlik” soʻzlaridan keyin “, Ijtimoiy reyestrga kiritilgan va bolasini yolgʻiz tarbiyalayotgan rasmiy band boʻlgan ona yoki otaning voyaga yetmagan farzandining olti kunlik” soʻzlari bilan toʻldirilsin. 8. Vazirlar Mahkamasining “Transport xizmatlaridan foydalanish imkoniyatlarini kengaytirish orqali koʻrish va harakatlanish bilan bogʻliq kasalliklarga chalingan alohida taʼlim ehtiyojlari boʻlgan bolalar uchun taʼlim olish sharoitlarini yaxshilash toʻgʻrisida” 2025-yil 28-fevraldagi 132-son qarorida: a) 2-bandda: “b” kichik bandning uchinchi xatboshisi “Gʻamxoʻrlik” guruhlari,” soʻzlaridan keyin “nodavlat umumiy oʻrta taʼlim tashkilotlari,” soʻzlari bilan toʻldirilsin; “v” kichik bandning ikkinchi va uchinchi xatboshilaridagi “Ijtimoiy himoya yagona reyestri yoki Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; b) ilovada: 2-bandda: uchinchi xatboshi “Gʻamxoʻrlik” guruhlari,” soʻzlaridan keyin “nodavlat umumiy oʻrta taʼlim tashkilotlari,” soʻzlari bilan toʻldirilsin; “b” kichik banddagi “Psixologik-tibbiy-pedagogik komissiya va” soʻzlaridan keyin “yoki” soʻzi qoʻshilsin; “g” kichik band quyidagi tahrirda bayon etilsin: “g) Vazirlar Mahkamasining “Nogironligi boʻlgan bolalar uchun kunduzgi parvarish xizmatini tashkil etish chora-tadbirlari toʻgʻrisida” 2025-yil 27-fevraldagi 126-son qaroriga muvofiq tarbiyalanuvchining kelib-ketishiga transport xizmatini yoʻlga qoʻyganligi uchun kunduzgi parvarish xizmatini tashkil qilgan xususiy sherikka kompensatsiya toʻlanayotgan boʻlsa, ushbu tarbiyalanuvchi uchun mazkur Nizom talablari asosida transport xizmatidan foydalanish xarajatlarini qoplashga subsidiya ajratilmaydi”; 6-bandning “b” kichik bandi uchinchi xatboshisidagi, 12-bandning beshinchi xatboshisidagi, 18-bandning “a” kichik bandi ikkinchi va uchinchi xatboshilaridagi hamda “b” kichik bandi birinchi xatboshisidagi “Ijtimoiy himoya yagona reyestri yoki Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin. 9. Vazirlar Mahkamasining “Yetim va ota-ona qaramogʻidan mahrum boʻlgan bolalarni har tomonlama qoʻllab-quvvatlash hamda ularga ijtimoiy yordam koʻrsatish bilan bogʻliq xarajatlarni moliyalashtirishga doir qoʻshimcha chora-tadbirlar toʻgʻrisida” 2025-yil 5-maydagi 294-son qarorida: a) 2-bandning “b” kichik bandi quyidagi tahrirda bayon etilsin: “b) ota-onasi uch oydan ortiq muddatga chet davlatga vaqtincha chiqib ketayotganligi munosabati bilan vasiylik yoki homiylik tayinlangan va Ijtimoiy reyestrga kiritilgan oilalarning farzandlariga (keyingi oʻrinlarda — vasiylik yoki homiylikdagi Ijtimoiy reyestrga kiritilgan oila farzandlari)”; b) 3-bandda: uchinchi xatboshi quyidagi tahrirda bayon etilsin: “vasiylik yoki homiylikdagi Ijtimoiy reyestrga kiritilgan oila farzandlariga ijtimoiy yordamlar ularning oilasi boʻyicha ishlab chiqilgan individual rejada nazarda tutilgan taqdirda koʻrsatiladi”; toʻrtinchi xatboshidagi “kambagʻal” soʻzi “Ijtimoiy reyestrga kiritilgan” soʻzlari bilan almashtirilsin; v) 4-band quyidagi tahrirda bayon etilsin: “4. Ijtimoiy himoya milliy agentligi hamda Kambagʻallikni qisqartirish va bandlik vazirligining yetim bolalar va ota-ona qaramogʻidan mahrum boʻlgan ishsiz bolalarni kasb-hunarga oʻqitgan tadbirkorlik subyektlari uchun oʻqish toʻlovini joriy etish toʻgʻrisidagi taklifiga rozilik berilsin. Belgilansinki, ushbu oʻqish toʻlovi 2026-yil 1-martdan boshlab 17 yoshdan 23 yoshgacha boʻlgan har bir yetim bola yoki ota-ona qaramogʻidan mahrum boʻlgan bola deb eʼtirof etilgan shaxslarni oʻqitgan tadbirkorlik subyektlariga Toshkent shahrida bazaviy hisoblash miqdorining 2 baravarigacha, Nukus shahri va viloyatlar markazlarida bazaviy hisoblash miqdorining 1,5 baravarigacha, qolgan hududlarda bazaviy hisoblash miqdorining 1 baravarigacha miqdorda toʻlanadi”; g) 1-ilovada: 1-band quyidagi tahrirda bayon etilsin: “1. Ushbu Nizom yetim bolalar va ota-ona qaramogʻidan mahrum boʻlgan bolalarga ijtimoiy yordamlar koʻrsatish tartibini belgilaydi. Ushbu Nizom talablari ota-onasi uch oydan ortiq muddatga chet davlatga vaqtincha chiqib ketayotganligi munosabati bilan vasiylik yoki homiylik tayinlangan va Ijtimoiy reyestrga kiritilgan oilalarning farzandlariga (keyingi oʻrinlarda — vasiylik yoki homiylikdagi Ijtimoiy reyestrga kiritilgan oila farzandlari) nisbatan ham tatbiq etiladi. Bunda: ushbu Nizom asosida vasiylik yoki homiylikdagi Ijtimoiy reyestrga kiritilgan oila farzandlariga ijtimoiy yordamlar ularning oilasi boʻyicha ishlab chiqilgan individual rejada nazarda tutilgan taqdirda koʻrsatiladi; vasiylik yoki homiylikdagi Ijtimoiy reyestrga kiritilgan oila farzandlariga ijtimoiy yordam koʻrsatishda alohida murojaat qilish talab etilmaydi”; 9-bandning beshinchi xatboshisidagi “Kambagʻal oilalar reyestridan” soʻzlari “Ijtimoiy reyestrdan” soʻzlari chiqarib tashlansin; 12-bandda: uchinchi xatboshi chiqarib tanlansin; toʻrtinchi xatboshi uchinchi xatboshi deb hisoblansin; uchinchi xatboshi “ushbu Nizomga” soʻzlaridan keyin “2,” raqami bilan toʻldirilsin; 13-band oʻz kuchini yoʻqotgan deb hisoblansin; 39-banddagi “kambagʻal” soʻzi “Ijtimoiy reyestrga kiritilgan” soʻzlari bilan almashtirilsin; 1-ilovaning “1-bosqich” bloki “Tadbirlar” ustuni “tarbiyalanayotgan” soʻzidan keyin “(bitirgan)” soʻzi bilan toʻldirilsin; 2-ilova quyidagi tahrirda bayon etilsin: 1.Ijtimoiy yordam nomi:Kasb-hunarga oʻqitish kurslari xarajatlarini qoplash2.Ijtimoiy yordam koʻrsatiladigan dastur:Bandlikni taʼminlashga koʻmaklashish dasturi3.Ijtimoiy yordam miqdori:Har bir kurs uchun bir oyda quyidagi miqdorlarda:Toshkent shahrida bazaviy hisoblash miqdorining 2 baravarigacha;Nukus shahri va viloyatlar markazlarida bazaviy hisoblash miqdorining 1,5 baravarigacha;qolgan hududlarda bazaviy hisoblash miqdorining 1 baravarigacha.4.Ijtimoiy yordam koʻrsatiluvchi bolalar toifasi:Quyidagi yetim bolalar va ota-ona qaramogʻidan mahrum boʻlgan bolalar:homiylik belgilangan bolalar;tutingan (foster) oilaga berilgan bolalar;“SOS — Oʻzbekiston bolalar mahallalari” uyushmasining bolalarni muqobil parvarish qilish xizmati tarbiyalanuvchilari va bitiruvchilari;respublika oʻquv-tarbiya muassasalarining bitiruvchilari;Mehribonlik uyi tarbiyalanuvchilari va bitiruvchilari;Kichik hajmli bolalar uylari tarbiyalanuvchilari va bitiruvchilari.5.Ijtimoiy yordamdan foydalanuvchining yosh toifasi:17 — 23 yosh6.Ijtimoiy yordamdan foydalanish uchun taqdim qilinadigan hujjatlar:Kasb-hunarga oʻqitish kurslarini tashkil etgan tadbirkorlik subyekti bilan tuzilgan shartnoma**.7.Ijtimoiy yordamni koʻrsatish talablari va shartlari:Quyidagi majburiyatlar yuklatiladi:kasb-hunarga, shu jumladan, tadbirkorlikka oʻqitish kurslariga muntazam qatnashish;oʻquv kursi yakuni boʻyicha belgilangan namunadagi beriladigan sertifikatni olish.8.Ijtimoiy yordam koʻrsatish davriyligi:Faqat bir turdagi kurs uchun bir marotaba, 6 oygacha boʻlgan muddatda9.Ijtimoiy yordam koʻrsatish shakli:Mazkur pasportning 4-pozitsiyasida nazarda tutilgan bolalarni kasb-hunarga oʻqitgan (oʻrgatgan) tadbirkorlik subyektlariga oʻquv kursi tashkil etilgan hudud uchun belgilangan miqdorlarda elektron shaklda tuzilgan shartnomaga muvofiq subsidiya shaklida oʻtkaziladi.Shartnomaga muvofiq subsidiya toʻlovlari oʻquv kursi davomiyligidan qatʼiy nazar 6 oygacha boʻlgan davr uchun oyma-oy mazkur pasportning 3-pozitsiyasida belgilangan miqdorlardan koʻp boʻlmagan miqdorda toʻlab boriladi. 3-ilovada: 4-pozitsiyaning uchinchi ustuni beshinchi xatboshisidan “tarbiyalanuvchilari va” soʻzlari chiqarib tashlansin; izoh qismining birinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 4-ilovaning izoh qismi birinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 5-ilovada: 4-pozitsiyaning uchinchi ustuni beshinchi xatboshisidan “tarbiyalanuvchilari va” soʻzlari chiqarib tashlansin; 9-pozitsiyaning uchinchi ustuni quyidagi tahrirda bayon etilsin: “Nodavlat taʼlim tashkilotiga shartnomaga muvofiq oʻtkaziladi. Bunda: ijtimoiy yordam nodavlat taʼlim tashkilotiga oʻquv kursi tashkil etilgan hudud uchun belgilangan miqdorlarda amalga oshiriladi; shartnomaga muvofiq subsidiya toʻlovlari oʻquv kursi davomiyligidan qatʼiy nazar 6 oygacha boʻlgan davr uchun oyma-oy mazkur pasportning 3-pozitsiyasida belgilangan miqdorlardan koʻp boʻlmagan miqdorda toʻlab boriladi”; izoh qismining birinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 6-ilovada: 4-pozitsiyaning uchinchi ustuni beshinchi xatboshisidan “tarbiyalanuvchilari va” soʻzlari chiqarib tashlansin; izoh qismida: birinchi xatboshidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; ikkinchi xatboshi “Oʻzbekiston Respublikasi hududidagi” soʻzlaridan keyin “davlat oliy taʼlim tashkilotlari bakalavriat bosqichining sirtqi shakliga hamda” soʻzlari bilan toʻldirilsin; 7-ilovada: 4-pozitsiyaning uchinchi ustuni beshinchi xatboshisidan “tarbiyalanuvchilari va” soʻzlari chiqarib tashlansin; izoh qismining birinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 8-ilovaning izoh qismidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 9-ilovaning izoh qismi birinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 11-ilovada: 3-pozitsiyaning uchinchi ustuni quyidagi tahrirda bayon etilsin: “jarrohlik amaliyotisiz davolanish xarajatlarini qoplash uchun Davlat tibbiy sugʻurta jamgʻarmasi tomonidan qoplashini belgilangan bazaviy narxlar doirasida; jarrohlik amaliyotini oʻtkazish, shu jumladan, amaliyot oʻtkaziladigan tibbiyot muassasasida jarrohlik amaliyotini oʻtkazishga qadar tibbiy koʻrik va tahlillarni oʻtkazish hamda davolash bilan bogʻliq xarajatlarini qoplash uchun Davlat tibbiy sugʻurta jamgʻarmasi tomonidan qoplashini belgilangan bazaviy narxlar doirasida”; 4-pozitsiyaning uchinchi ustuni “b” kichik bandi yettinchi xatboshisidan “tarbiyalanuvchilari va” soʻzlari chiqarib tashlansin; izoh qismidagi “Kambagʻal oilalar reyestriga” soʻzlari “Ijtimoiy reyestr” soʻzlari bilan almashtirilsin; 12-ilovaning izoh qismi birinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 13-ilovada: 3-pozitsiyaning ikkinchi ustunidagi “nomi” soʻzi “miqdori” soʻzi bilan almashtirilsin; 9-pozitsiyaning uchinchi ustuni “elektron shartnomaga muvofiq” soʻzlaridan keyin “(mazkur pasportning 3-pozitsiyasida belgilanganidan koʻp boʻlmagan miqdorda)” soʻzlari bilan toʻldirilsin; izoh qismi birinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 14-ilovaning 9-pozitsiyasi uchinchi ustunida: quyidagi mazmundagi yettinchi xatboshi bilan toʻldirilsin: “uy-joyning isitish tizimi mavjud boʻlmasa yoki taʼmirtalab boʻlsa, isitish tizimini qurish yoki taʼmirlash, shuningdek, zaruratga koʻra, isitish qozonlarini yoki quyosh panellarini xarid qilish, oʻrnatish va taʼmirlash uchun”; yettinchi — toʻqqizinchi xatboshilar tegishlicha sakkizinchi — oʻninchi xatboshilar deb hisoblansin. 1. Vazirlar Mahkamasining “Respublika oʻquv-tarbiya muassasalari faoliyatini tashkil etish chora-tadbirlari toʻgʻrisida” 2019-yil 17-oktabrdagi 880-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Normativ-huquqiy hujjatlar toʻgʻrisida” 2021-yil 20-apreldagi OʻRQ-682-son Qonuni)” 2022-yil 4-apreldagi 153-son qaroriga ilovaning 731-bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2025-yil 1-martdagi 135-son qaroriga 1-ilovaning 63-bandi.